Επιστρέφει με τσαμπουκά | AEK ΣΗΜΑΙΝΕΙ ΕΠΙΘΕΣΗ\nΕπιστρέφει με τσαμπουκά\nΗ επιστροφή άρχισε. Με τον πιο επιβλητικό τρόπο μάλιστα. Κόντρα σε θεούς και δαίμονες, η ΑΕΚ γεμάτη νεύρο, πάθος και τσαμπουκά, κατάφερε να πάρει τη νίκη επί του Παναιγιάλειου με 1-0. Σε ένα παιχνίδι που ο αντίπαλος έπαιζε κλωτσοπατινάδα επί 90’, σε τραγικό αγωνιστικό χώρο και με απίστευτα ανάποδα σφυρίγματα, η ΑΕΚ πήρε τη νίκη με μεγάλο ματς του Μπαρμπόσα και σκόρερ τον Αραβίδη. Σούπερ οι Λαμπρόπουλος και Ανέστης, με δέκα τελείωσε η ΑΕΚ!\nΗ ΑΕΚ μπήκε στον σκληρό κόσμο της Β’ Εθνικής με το καλησπέρα. Σε κάκιστο αγωνιστικό χώρο που ήταν μόνο για…βοσκή και απέναντι σε μια ομάδα που επιστράτευσε κλωτσίδι και σκληρότατο παιχνίδι για να μπορέσει να περιορίσει την ομάδα του Δέλλα.\nΣτο πρώτο δεκάλεπτο, είναι γεγονός πως οι «κιτρινόμαυροι» έδειξαν πολύ μπλοκαρισμένοι από αυτές τις συνθήκες και έδειχναν ευάλωτοι αμυντικά και με πολλά προβλήματα στη δημιουργία παιχνιδιού.\nΑκόμα και έτσι όμως, η ΑΕΚ ήταν απειλητική. Η κεφαλιά του Κορδέρο σταμάτησε στο δοκάρι του Σταυριανού, αλλά έδειξε πως η Ενωση είχε αρχίσει να βρίσκει τα πατήματα της. Όταν πια έβαλε κάτω τη μπάλα – στην πρώτη και μοναδική φορά σε όλο το πρώτο ημίχρονο – πέτυχε και το γκολ. Ο Μπαρμπόσα προκάλεσε υπεραριθμία αριστερά, συνδυάστηκε όμορφα με τον Πλατέλλα και έδωσε έτοιμο γκολ στον Αραβίδη που δεν λάθεψε.\nΗ ΑΕΚ πήρε προβάδισμα, είχε τον πρώτο λόγο για τη νίκη. Ο ενθουσιασμός των γηπεδούχων κόπασε, αλλά οι…κλωτσιές παρέμειναν το βασικό τους χαρακτηριστικό. Σε κάποιες φάσεις έκαναν όλον τον πάγκο της ΑΕΚ να φτάνει στα όρια της γραμμής για να διαμαρτυρηθεί προς τον διαιτητή που δεν τιμωρούσε τις παραβάσεις. Πάντως, η Ενωση ήλεγχε το παιχνίδι και δεν επέτρεψε στον Παναιγιάλειο να απειλήσει ουσιαστικά την εστία του Ανέστη.\nΗ εικόνα του ματς άλλαξε στο δεύτερο μέρος. Η ΑΕΚ δεν είχε ηρεμία στο παιχνίδι της, έχασε τη μεσαία γραμμή και δεν μπορούσε να διατηρεί τον έλεγχο της μπάλας. Αυτό έδωσε δικαιώματα στον Παναιγιάλειο να ψάξει όλο και πιο επίμονα το γκολ. Ειδικά από τη στιγμή που μπήκε στο παιχνίδι ο Ουρτάδο, οι Αιγιώτες έγιναν πολύ επικίνδυνοι και έμπαιναν με αξιώσεις στην εστία του Ανέστη, δίχως να δημιουργούν τελικές προσπάθειες πάντως.\nΗ ΑΕΚ είχε την ευκαιρία να τελειώσει το παιχνίδι με το τετ α τετ του Ντούνη που έστειλε τη μπάλα άουτ, αλλά δεν τα κατάφερε και κράτησε τον Παναιγιάλειο στο ματς. Ο Δέλλας προσπάθησε να επανακτήσει τον έλεγχο της μπάλας με τον Ζόριτς, αλλά ο Μαυροβούνιος άργησε να μπει στον ρυθμό του ματς. Η είσοδος του Φαγιέ έδωσε ύψος στο κέντρο, αλλά η αποβολή του Αραβίδη έδωσε χαρακτήρα ροκ στα τελευταία λεπτά. Ακόμα και έτσι, με τον Ανέστη να σαρώνει τα πάντα, η ΑΕΚ πήρε τη νίκη και έκανε την πρεμιέρα που ήθελε.\nΑΕΚ (Τ. Δέλλας, 4-2-3-1): Ανέστης, Μπακάκης, Πεταυράκης, Λαμπρόπουλος, Κολοβέτσιος, Κορδέρο, Ανάκογλου, Πλατέλλας (82′ Φαγιέ), Μπαρμπόσα (90′+ Σαρρής), Μ. Ντούνης (62’ Ζόριτς), Αραβίδης\nΠαναιγιάλειος (Μ. Σεροπιάν, 4-3-3): Σταυριανός, Σπίνουλας, Γκοτσούλιας, Ιωάννου, Τζημογιάννης, Τσατσαρής (54’ Ουρτάδο), Σταμόγιαννος, Πόνσε, Νάστος (59’ Κατσικοκέρης), Σκαρτσίλας (78’ Σεχολάρι), Μπούνας\nΤην κίτρινη κάρτα του Γρατσάνη είδαν οι Κορδέρο (28’), Ανάκογλου (81΄), Αραβίδης (86′), Νάστος (16’) , Σπίνουλας (35’), Τσατσαρής (40’), ενώ ο Αραβίδης αποβλήθηκε με δεύτερη κάρτα στο 87′.\nΑναρτήθηκε από Djletsos UpTheIrons στις 11:46 μ.μ.


Πνευματική κούραση: Οι «top» τροφές για να την νικήσετε - Thalpi's Blog\nΗ περίοδος που διανύουμε αποτελεί μια περίοδο έντονου στρες και άγχους, καθώς και υψηλών πνευματικών απαιτήσεων. Η διατροφή μπορεί να βοηθήσει στο να έχουμε μια πνευματική διαύγεια και να εξασφαλίσουμε στον οργανισμό και τον εγκέφαλό μας τα συστατικά εκείνα που θα τον βοηθήσουν να λειτουργήσει καλύτερα. Προς την κατεύθυνση λοιπόν αυτή, επιλέξαμε τα πέντε top τρόφιμα.\nΤα ψάρια και τα θαλασσινά είναι συνδεδεμένα με την υγεία και την ευεξία. Σύμφωνα με ερευνητικά στοιχεία και δεδομένα, τα ψάρια περιέχουν τρυπτοφάνη, ένα αμινοξύ που σχετίζεται με την μειωμένη εκδήλωση κατάθλιψης.\nΕπίσης, έρευνα του Πανεπιστημίου της Οξφόρδης, έδειξε ότι ηλικιωμένοι άνδρες και γυναίκες, που έτρωγαν ψά¬ρια συχνότερα, είχαν μεταξύ άλλων καλύτερη απόδοση στα τεστ μνήμης και στον προσανατολισμό. Όλα αυτά οφείλονται στα ιδιαίτερα θρεπτικά συστατικά του ψαριού και των θαλασσινών και στην καλή ποιότητα των λιπαρών τους.


Παγκόσμια Ημέρα Υγείας: Η σωστή υγιεινή πάνω απ’ όλα - Newsmag\nΠαγκόσμια Ημέρα Υγείας: Η σωστή υγιεινή πάνω απ’ όλα\nΣήμερα, 7 Απριλίου, γιορτάζουμε την παγκόσμια μέρα υγείας.\nΈνα χρόνο τώρα, με αφορμή όλα όσα συμβαίνουν με την πανδημία που ακούει στο όνομα Covid-19, έχουμε μάθει περισσότερα για βιολογία, ανοσοποιητικό σύστημα, πρόληψη και άλλα. Ταυτόχρονα, ακούγοντας διαρκώς για μικρόβια, βακτήρια, απολύμανση, σχολαστικό καθάρισμα καταλάβαμε πόσο σημαντικό είναι να διατηρήσουμε τον «μικρόκοσμο» μας καθαρό. Έγινε συνήθεια να αδειάζουμε μπουκαλάκια απολυμαντικών και άλλων προμηθειών για να σκουπίσουμε κάθε επιφάνεια που θα μπορούσαμε να σκεφτούμε ότι θα μπορούσε να φιλοξενήσει τον ιό.\n«Αυτό δεν σημαίνει ότι είναι μολυσματικοί απαραίτητα», προσθέτει ο Murphy. «Έτσι, δεν ξέρουμε πόσο σημαντικός είναι στην πράξη ο σχολαστικός καθαρισμός του τηλεφώνου». Είναι ίσως “απίθανο” λέει ένα smartphone ή κάποια άλλη ηλεκτρονική συσκευή, να μπορεί να μεταδώσει έναν μολυσματικό ιό. Αλλά το «απίθανο» δεν είναι ίδιο με το αδύνατο. «Χρησιμοποιήστε την κοινή λογική και, αν έχετε πιάσει ένα smartphone αφού αγγίξετε κάτι δυνητικά μολυσματικό, καλύτερα να το σκουπίσετε», συμβουλεύει.\nΜε τα τήλεφωνα CAT®, η σωστή Υγιεινή αποτελεί Απόλυτη Προτεραιότητα\nΚαι το καλύτερο το αφήνουμε για το τέλος..


Γλωσσάριο ΟΑΣΕ για προσβολή λέξεων με σημασία - Αντίφωνο\nΙστορία - Γεωπολιτική Γλωσσάριο ΟΑΣΕ για προσβολή λέξεων με σημασία\nΌταν είδα τις «Λέξεις που έχουν σημασία», με τον ένστολο υπότιτλο «Γλωσσάριο για τη δημοσιογραφία στην Κύπρο», ένιωσα να εξίσταμαι και ν’ απορώ –καθότι ποιητής– και δεν ήξερα από ποιαν άκρη (ποιον στίχο) του μυαλού να πιαστώ. Παράλληλα ο κύριος Αρλέμ Ντεζίρ, με την μακροσκελή προσωνυμία «Αντιπρόσωπος του Γραφείου της Ελευθερίας του Τύπου του Οργανισμού για την Ασφάλεια και τη Συνεργασία στην Ευρώπη», διήγειρε την περιέργειά μου να πληροφορηθώ κάτι… λιγότερο γι’ αυτόν. Με τη βοήθεια του διαδικτύου έμαθα πως αξιώθηκε «να δει το φως του ήλιου» –καταπώς θα έλεγε ο Όμηρος σε σύγχρονη αρκαδοκυπριακή μετάφραση– δεκαπέντε μόλις χρόνια πριν από την τουρκικό Αττίλα ή έστω την «εισβολή», αν επιτρέπεται η λέξη.\nΟ πατέρας του είναι μαρτινικανός και η μητέρα του αλσατιανή. Ουδείς ψόγος ως προς αυτό. Δικαίωμα του παιδιού να διαλέγει τους γονείς που θα τον γεννήσουν – άλλωστε ο ρόλος τους, όπως συμβαίνει και με το «Γλωσσάριο», είναι συμβουλευτικός. Το περίεργο στην περίπτωσή του είναι ότι διετέλεσε Υπεύθυνος Ευρωπαϊκών Υποθέσεων του γαλλικού κράτους, καθώς και Πρώτος Γραμματέας του Σοσιαλιστικού Κόμματος της χώρας του – λέξεις που έχουν σημασία, αλλά ιδού πώς κατατρίβονται οι έννοιες και πώς εκπίπτουν!\nΑν τύχαινε να τον συναντήσω, θα του έκανα ταχύρρυθμο μάθημα ανθρωπογνωσίας και ιστοριογεωγραφίας, θα του μιλούσα για τον κύπριο χαρακτήρα της Αφροδίτης, και βέβαια για την Αχαιών Ακτή, την Σαλαμίνα, την Αμμόχωστο, την Κερύνεια και για πλήθος άλλων καρτερικών ελληνικών ονομάτων. Θα ξεκινούσαμε ίσως από τη γραμματική και τη σύνταξη της Δικαιοσύνης και θα κυπροσυλλαβίζαμε τον πανάρχαιο κόσμο της Κύπρου, στο όνομα της Ελευθερίας της Ευρώπης. Γιατί εδώ ζυγίζεται και κρίνεται η παγκοσμιοποίηση της αρετής, η γνώση της αλήθειας, η ανδρεία της σκέψης. Ό,τι συγκροτεί δηλαδή και συντάσσει και ακεραιώνει την ανθρώπινη αξία, για την οποία κόπτεται προγραμματικά η Ευρώπη (στοχαστείτε πως οφείλει κι αυτή το όνομά της σε λέξη ελληνική, με σημασία).\nΦυσικά για όλα τούτα προϋποτίθεται κάποια φιλοσοφική διάσταση. Δεν αποκλείεται ο κύριος Ντεζίρ, λόγω παιδείας, να τη διαθέτει, ωστόσο δεν γνωρίζω κατά πόσο την περιορίζει στο πεδίο μιας αφ’ υψηλού θεώρησης, χωρίς τον ενδιάθετο πόνο που προκύπτει από την αγωνία και τη βαθύτερη γνώση των ανθρωπίνων. Θέλω να πω –κι εδώ πάλι οι λέξεις έχουν τη σημασία τους– δεν φαίνεται να νιώθει βαθιά και να οδυνάται για τους καημούς και τα βάσανα του τόπου μας. Επομένως στερείται και του ευγενέστερου οργάνου για να τον καταλάβει.\nΣμίκρυνε την όρασή του εγκλωβισμένος μέσα στο περίγραμμα των εννοιών. Ακριβέστερα θα έπρεπε να πούμε, εννοιών που προκαθορίζονται από την επιλογή των συνεργατών. Εν πάση περιπτώσει, το γεγονός ότι η επίσημη πρώτη του περιώνυμου «Γλωσσαρίου» συνέπιπτε με την επίσκεψη του μεγάλου Πατισάχ στην Κύπρο και τα προαναγγελλόμενα εγκαίνια του υπέρογκου τεμένους Χαλά Σουλτάν, λίγο έξω από τη Λευκωσία, καθηκόντως του διέφευγε. Οι λέξεις και η οδική σηματοδότησή τους έπρεπε τάχιστα να φαγωθούν, κατ’ αντιστοιχίαν, από τους Παλαιστινίους και τους Ισραηλίτες, τους Ουκρανούς και του Ρώσους (μιλάμε πάντα για την Κύπρο), για να μην μουλιάσουν, αλλά να εμπεδωθούν στο στομάχι αντιδίκων συνοίκων.\nΔεν αμφιβάλλω ότι κάποτε οφείλουμε να μάθουμε να ζούμε όλοι μαζί αγαπημένοι σ’ αυτόν τον τόπο. Αλλά πώς, κύριε Αρλέμ Ντεζίρ; Δίδαξόν με τα δικαιώματά σου (που είναι και δικά μου). Τι πρέπει να κάνω και πώς να πορευτώ; Δεν είμαι αχάριστος, και το ξέρω ότι μόχθησες μαζί με τους συνεργάτες σου, τρεις χιλιάδες πεντακόσια τόσα χρόνια, γι’ αυτή την μεγάλη στιγμή: να ξαναδώσεις στις λέξεις τη σημασία τους, την ακριβή τους περιεκτικότητα σε ουσία και αλήθεια. Αλλά τι λέω! Δεν είχες ζυμωθεί ποτέ, μηδέ συσσωματώθηκες μ’ αυτό το απλωμένο στο πέλαγο φύλλο, που ολοένα μολύνεται από την εισβολή και κατοχή. Και για τούτο δεν είχες τα προσόντα να αντιληφθείς τι σημαίνει αρπαγή, εκτοπισμός, βεβήλωση και βιασμός του τόπου και των κατοικούντων εν αυτώ. Αλίμονο, κύριε Ντεζίρ, είσαι ένας προπονητής με τη σφυρίχτρα του εντός γηπέδου, χωρίς χορτάρι (το γήπεδο) και χωρίς λύπη στην καρδιά (εσύ). Γιατί αν σκιρτούσες από τη λαχτάρα για το δίκαιο, θα παρατούσες την σφυρίχτρα και θα φρόντιζες να φοιτήσεις στην πρώτη τάξη του φιλόσοφου Αντισθένη, όπου θα κατανοούσες τη ρήση του: «αρχή σοφίας ονομάτων επίσκεψις». Και στη δεύτερη τάξη, σαν θα προχωρούσες (πράγμα ευκολότατο στις μέρες μας), θα μάθαινες από τον ιστορικό Θουκυδίδη τη σημασία της φράσης: «για να δικαιολογούν τις πράξεις τους άλλαζαν ακόμα και τη σημασία των λέξεων».\nΠοιο είναι το χρέος σου, κύριε Ντεζίρ; Δεν λέω για τους άλλους, που κάνουν όσο μπορούν τη δουλειά τους, αυτοπεριορισμένοι από τον νάρθηκά τους. Για σένα μιλώ, κύριε Ντεζίρ, γιατί δεν σου δόθηκε ο ρόλος να υποδύεσαι τον Πόντιο Πιλάτο, επί τω ημερών του οποίου γράφτηκε σε τρεις γλώσσες πάνω στο σταυρό (ελληνικά, τουρκικά και αγγλικά – θέλω να πω ελληνικά, ρωμαϊκά και εβραϊκά) το ειρωνικό γλωσσάριο της σταυρικής καταδίκης.\nΕίσαι τίμιος άνθρωπος, το διαισθάνομαι, και είσαι γεμάτος ευγενείς προθέσεις. Είναι ωστόσο τοις πάσι γνωστόν ότι πολλές τραγωδίες είναι συχνότατα στρωμένες από ευγενείς προθέσεις. Δεν ευθύνεσαι βέβαια ως προς αυτό. Έχεις εξάλλου εντολή να διευθύνεις ένα έργο με επιστημονικό επαγγελματισμό. Μπορείς να εορτάσεις με τους συνεργάτες σου την ευτυχή κατάληξή του. Μπορείς να αναρτήσεις στο Facebook και να κελαηδήσεις στο Τwitter στιγμές και εικόνες από την επιτυχία. Υπεράξιος λοιπόν! Επέφερες ειρήνη σ’ αυτόν τον διχασμό πατρίδας. Οδήγησες τα πράγματα ένα βήμα πάρα πέρα, προς την κατανόηση του άλλου, και τώρα οι άνθρωποι θα συντρώγουν τις λέξεις με την ησυχία τους. Οι επίμαχες έννοιες θα αμβλυνθούν, θα αποκτήσουν νέα γόμωση, νέα σημασία. Θα γίνουν επιτέλους πιο γευσάτες, πιο στρογγυλεμένες, πιο ομαλές. Θα πάψει πια η ασυνταξία, η κακογουστιά και η μικρότητα να λέμε τον Αττίλα Αττίλα, την εισβολή εισβολή, την κατοχή κατοχή, τον έποικο έποικο, την αρπαγή αρπαγή κ.ο.κ.\nΘα μου πεις ότι απαλύνοντας τις λέξεις εκλεπτύνουμε και τους ανθρώπους. Τους ανθρώπους ναι, αλλά την ιστορία; Το όργιο της κατοχής; Το τέρας της αλλοίωσης του τόπου και την οριστική απώλεια του αυθεντικού χαρακτήρα του; Η ιστορία, αγαπητέ μου, δεν είναι παίξε γέλασε. Ο Αττίλας εγκαταστάθηκε στο σβέρκο μας εδώ και 44 χρόνια και χαράκωσε με το μαχαίρι το βουνό μας. Θέλει λέει να διασφαλίσει τους Τουρκοκυπρίους από τα νύχια των μανιασμένων Ελληνοκυπρίων. Μανιασμένων γιατί; Καλά συμπεριφέρονται, πολύ σαν Ευρωπαίοι! Δεν είναι ενδεικτικό που πριν δυο χρόνια (όταν ανεβάστηκε ο «Ιππόλυτος» στο αρχαίο θέατρο της Σαλαμίνας από τα κρατικά θέατρα Αθηνών και Θεσσαλονίκης σε σύμπραξη με τον ΘΟΚ) η αρχική ανακοίνωση αναφερόταν στο… «θέατρο της Αμμοχώστου». Πόσοι Κύπριοι το πρόσεξαν, και γιατί δεν αντέδρασαν; Η Ευρώπη είναι ένα πρότυπο λοιπόν, μην την κατηγορούμε. Να λέμε την αλήθεια, ο ΘΟΚ έκανε αργότερα την υπέρβασή του και τόλμησε να πει την Σαλαμίνα κατεχόμενη, πικραίνοντας ενδεχομένως κάποιους στη «Βόρεια» και τη «Νότια» Κύπρο.\nΣας ερωτώ αν εξετάσατε αυτή την πτυχή και την προέκτασή της. Εννοώ την ενδοφλέβια ένεση που μεταβολίζει χημικά τις λέξεις μας και αλλοιώνει τον χαρακτήρα του συμβαλλομένου κατοίκου της λεγόμενης –μέχρι νεοτέρας– «Νότιας Κύπρου». Αντ’ αυτού το γυρίζετε στο εύκολο παιχνίδι, με τζόκερ το επάρατο χουντικό πραξικόπημα, που το πιπιλίζετε ως άλλοθι και διαρκή επωδό στον αποσυντονισμό της εικόνας των πραγματικών καταστάσεων. Απορώ με την Ευρώπη και τους αξιότιμους εκπροσώπους της! Δεν αντιλαμβάνεται ότι το ολέθριο ελληνικό πραξικόπημα ήταν μέρος ενός ευρύτερου ρομποτικού σχεδιασμού, που ολοκληρώθηκε με τον τουρκικό Αττίλα που μαστίζει τον τόπο για 44 τώρα χρόνια; Περί αυτού πρόκειται. Το καρκίνωμα ξεκίνησε με το πραξικόπημα, αλλά εδραιώθηκε με την εισβολή και την παρατεταμένη κατοχή που καταστρατηγεί κάθε έννοια δικαίου. Αυτές τις λέξεις, κύριε Ντεζίρ, θα έπρεπε να είχατε τον πόθο να αποκαταστήσετε στην πραγματική σημασία τους. Και να αντιληφθείτε ακόμα ότι ορισμένες ευαισθησίες δεν παραγράφονται με υποβολές και προσταγές. Η απάλειψη του όρου «κατεχόμενες περιοχές» αφαιρεί από τις λέξεις το ουσιαστικό περιεχόμενό τους, ότι δηλαδή ένα μεγάλο μέρος της πατρίδας μας είναι όντως κατεχόμενο. Έτσι πετυχαίνετε να καταστήσετε τις λέξεις να μην έχουν σημασία, πηγαίνοντας ενάντια στον στόχο σας. Δεν θέλω να πιστεύω πως αυτό ακριβώς επιδιώκατε.\nΚαι τι να πω για την απάλειψη του χαρακτηρισμού του αγώνα της ΕΟΚΑ ως απελευθερωτικού και την ισοστάθμισή του με την ΤΜΤ! Αλλά σας ενημερώνω ότι ο αγώνας εκείνος έγινε για την αποτίναξη του Αγγλικού ζυγού. Ο κυπριακός ελληνισμός επέδειξε μεγαλείο ψυχής και αντοχή στο μαρτύριο (ασχέτως κωδικοποιημένου αρχηγού, που αργότερα, όπως εύστοχα ειπώθηκε, «εξηυτελίσθη εν τω φανερώ»). Στην αντίπερα όχθη οι Τουρκοκύπριοι, μολονότι συντάχθηκαν με τους κατακτητές, καρπώθηκαν στο τέλος τα αγαθά της ελευθερίας, για την οποία τα παλικάρια μας βάδισαν στη θυσία. Δεν είναι δίκαιο να απλοποιούνται σε μια μελοδραματική παράγραφο πράγματα ιδιαίτερα σύνθετα και ιστορικώς περίπλοκα. Αν οι συντάκτες του «Γλωσσαρίου» ήθελαν να φτάσουν στην ουσία του θέματος, θα έπρεπε να εξηγήσουν τον λόγο που ο κυπριακός ελληνισμός ποθούσε την ένωση, με αναγωγή στον πανάρχαιο ελληνικό χαρακτήρα του νησιού και την φυσική απόληξή του μετά τον αγώνα. Το ζητούμενο, βέβαια, κατά πόσο ο αγώνας έπρεπε να ξεκινήσει, αλλά και να γίνει όπως έγινε ή κατά πόσο οδήγησε το πλοίο τελικά σε ξέρα, είναι των ιστορικών υπεύθυνη εργασία. Το «Γλωσσάριο» πάντως μπορούσε να δώσει την ευκαιρία να ξακαθαρίσουν οι έννοιες, και θα πρόσφερε μεγάλη εξυπηρέτηση, αν επιχειρούσε να διαχωρίσει την απελευθερωτική ΕΟΚΑ από την ολέθρια ΕΟΚΑ Β΄, οι οποίες στη συνείδηση πλείστων Τουρκοκυπρίων, αλλά και κομματικά τοποθετημένων Ελληνοκυπρίων, θεωρούνται ένα και το αυτό. Επίσης θα μπορούσε να κάνει τη διάκριση ότι η ΕΟΚΑ αγωνίστηκε για την ελευθερία της Κύπρου (με φυσικό της τότε πλαίσιο την ένωση ενός ελληνικότατου νησιού με την πανάρχαια μήτρα του), ενώ η παραστρατιωτική ΤΜΤ αντιστάθηκε σ’ αυτό προσφέροντας αρίστη εξυπηρέτηση στον Άγγλο κατακτητή που καλλιεργούσε την διαίρεση μεταξύ των κοινοτήτων. Φυσικά το ζήτημα είχε εξάρσεις και μεταπτώσεις, μαζί με λάθη, αδυναμίες και παρενέργειες, ένα μείγμα αλυτρωτισμού σε περιδίνηση, καθώς βρισκόταν αντιμέτωπο με έξωθεν καθοδηγούμενους, αλλότριους στόχους. Θα ήταν άσοφο και αδόκιμο να επιχειρήσω τώρα εγώ έναν προσδιορισμό της σημασίας του. Έθεσα απλώς κάποιες ράγες για να κυλήσει απάνω τους το τρένο της ιστορίας και… προσοχή από τον εκάστοτε οδηγό!\nΘα μπορούσα στη συνέχεια να σταθώ σε ορισμένα σκανδαλώδη σημεία του «Γλωσσαρίου» που τρομάζουν το μάτι. Αλλά τι χρείαν έχουμε μαρτύρων, όταν το πράγμα ομιλεί από μόνο του; Το πρόβλημα καθεαυτό δεν βρίσκεται στην ιστορική αφασία ή την πλανεμένη αλλοίωση των δεδομένων, παρά στη συνειδητή προσπάθεια εμπέδωσης μιας νέας πραγματικότητας. Πρόκειται δηλαδή γι’ αυτό που σε άλλους καιρούς και άλλους τόπους ποικίλοι βιαστές ονειρεύτηκαν να καθιερώσουν ως «νέα τάξη πραγμάτων». Εδώ έχουμε κάτι χειρότερο: νέα τάξη εννοιών. Πρόκειται για οδοφράγματα λέξεων –καλή ώρα όπως το οδόφραγμα της Δερύνειας– που οδηγούν στην Νέα Αμμόχωστο της τραγικής δικής μας Νέας Ιωνίας και συντέμνουν τον δρόμο προς το Νέο Πάρε-δώσε. Διότι, ειπώθηκε κι αυτό, οι λέξεις του «Γλωσσαρίου» ήταν «προϊόν συμβιβασμού». Συμβιβάζονται οι λέξεις; Δέχονται μήπως να παραχωρήσουν μέρος της ουσίας τους αντί εδάφους; Αλλά κι αυτό ακόμα δεν καταφέραμε να το διεκδικήσουμε. Αντίθετα παραχωρήσαμε τις λέξεις μας και εκχωρήσαμε την ουσία τους (την αληθινή σημασία τους) μαζί με την κατεχόμενη γη μας.\nΔεν ξέρω, κύριε Ντεζίρ, κατά πόσο τα λόγια μου σας κούρασαν το μυαλό. Πιστέψτε με όμως πως είχα κι εγώ τις καλές μου προθέσεις. Κυρίως επιχείρησα να βοηθήσω κάπως να ανιχνεύσετε την πραγματική σημασία των λέξεων Οργανισμός για την Ασφάλεια και τη Συνεργασία στην Ευρώπη. «Μες στην Κύπρο του κόσμου, η Κύπρος αμύνεται», όπως λέει σε ένα ποίημά του ο Νικηφόρος Βρεττάκος. Σας αρέσει η ποίηση; Αν ναι, παρακαλώ επιτρέψτε μου κάποιες τελευταίες λέξεις, με το στόμα του δικού σας ποιητή Πωλ Βαλερύ, που έχουν άλλωστε σημασία: «Η πολιτική βρίσκει πάντοτε μια ευγενική διατύπωση που επιτρέπει τις πιο άτιμες διαδικασίες».\nΟ ζωγραφικός πίνακας που πλαισιώνει τη σελίδα είναι έργο του κύπριου εικαστικού καλλιτέχνη Μιχαήλ Κάσιαλου.\nπηγή κειμένου; http://www.philenews.com/f-me-apopsi/paremvaseis-ston-f/article/555113/gossario-oase-ga-prosboli-lexeon-me-simasia\nΙεροφάνεια εν Μυστηρίω (Στα στέφανα της κόρης του)\nΒ.Ξ. 18 Ιουλίου 2018 At 7:29 ΠΜ


Γενικά: Η Σελήνη στον Καρκίνο φέρνει μπελάδες και πάθη σε οικογενειακά και περιουσιακά θέματα, κάτι που μπορεί να σε φέρει πολύ πιο κοντά με κάποιους/ες αλλά και να σε απομακρύνει\nαπό κάποιους/ες άλλους/ες! Επιπλέον, ο χώρος σου μπορεί να γίνει άνω-κάτω εξ αιτίας της έλευσης μουσαφίρηδων. Παράλληλα, το τρίγωνο Άρη-Ποσειδώνα σε καλεί μεν να προσφέρεις όπου έχουν την ανάγκη σου, όσον αφορά όμως τις «κανονικές» οικονομικές συναλλαγές σου ανάβει «κόκκινο», αφού κινδυνεύεις να πέσεις θύμα μιας απάτης! Μπορεί ακόμη να χαθούν χρήματα ή αντικείμενα αξίας.\nΓενικά: Με την Σελήνη στον Καρκίνο θα σου δοθεί το κίνητρο για να συμμετάσχεις… ολόψυχα σε μια σειρά από δράσεις ή να προστρέξεις προς συνάντηση γνωστών και συγγενών, φαίνεται, ωστόσο, να απουσιάζει η χαρά απ’ όλα αυτά κι αν δεν θες να ψυχοπλακωθείς προτίμησε να παραμείνεις εντός με τα… βιβλία σου αγκαλιά! Παράλληλα, το τρίγωνο Άρη-Ποσειδώνα αναδεικνύει τις καλλιτεχνικές τάσεις σου, ενώ σε βοηθά να αποκρύψεις κάθε τι το «ενοχλητικό» για σένα, κερδίζοντας τις εντυπώσεις. Σε κάθε περίπτωση όμως, τίθεται άμεσα θέμα εμπιστοσύνης στις σχέσεις και τις συνεργασίες σου.\nΓενικά: Η Σελήνη στον Καρκίνο σε ωθεί να «τα δώσεις όλα» προκειμένου να ικανοποιήσεις καταναλωτικές ανάγκες ή και κάποια απωθημένα σου, ίσως όμως και να υπάρξουν κάποια αναγκαστικά έξοδα, οπότε φύλαξε και κάτι για την «δύσκολη ώρα». Επιπλέον, μην δανείσεις χρήματα αλλά ούτε και να δανειστείς, εκτός πια κι αν οι όροι είναι εντελώς χαριστικοί. Παράλληλα, στον χώρο της εργασίας σου, αναμένονται ακυρώσεις δράσεων, ενώ μπορεί να ξεγελαστείς από κάποιον «επιτήδειο». Επιπλέον, με το τρίγωνο Άρη-Ποσειδώνα γίνεσαι πιο επιρρεπής σε ιώσεις ή δηλητηριάσεις, γι’ αυτό λάβε τα μέτρα σου.\nΓενικά: Η Σελήνη στο ζώδιό σου φέρνει μια έντονη συναισθηματική φόρτιση, με τις καταστάσεις στην προσωπική σου ζωή οδηγούνται στα άκρα, ωστόσο παρά την αίσθηση σου πως σήμερα κρίνονται τα πάντα, ό,τι κι αν συμβεί δεν θα είναι αμετάκλητο, οπότε ας μην γίνουν τα νεύρα σου τσατάλια! Εξ άλλου, το τρίγωνο Άρη-Ποσειδώνα, παρότι αναβαθμίζει την έμπνευσή σου, παραπέμπει σε πονηριές, απιστίες και ψέματα αναφορικά με τις διαπροσωπικές σχέσεις σου. Καλό είναι μάλιστα να εμπιστευτείς περισσότερο την διαίσθησή σου, αφού με την λογική δεν θα βγάλεις άκρη!\nΓενικά: Σήμερα, η ψυχολογία σου δεν είναι η καλύτερη δυνατή και κάποια στιγμή μπορεί να «σε πάρει από κάτω», ενώ περιοριστικοί όροι μπορεί να σου τεθούν και εξ αιτίας της κακής φυσικής σου κατάστασης. Επιπλέον όμως, η Σελήνη στον Καρκίνο μπορεί να σου στείλει ένα προειδοποιητικό όνειρο ή ένα «σήμα» από το… υπερπέραν! Παράλληλα, το τρίγωνο Άρη-Ποσειδώνα σε καλεί να αναμορφώσεις αισθητικά το σπίτι ή το γραφείο σου, ωστόσο, η ημέρα δεν προσφέρεται για περιουσιακές ρυθμίσεις, ενώ πρόσεξε για πιθανές διαρροές αλλά και το ποιους/ες βάζεις στον χώρο σου, αφού κυκλοφορούν και «ποντικοί»!\nΓενικά: Η Σελήνη στον Καρκίνο φέρνει πάθη στις διαπροσωπικές σχέσεις σου κι είναι πιθανό να γίνουν «σκηνικά» με φίλους/ες σου, αν όμως μπεις στην διαδικασία να σταθείς σε μια «πληγωμένη καρδιά», κινδυνεύεις τελικά να «την πατήσεις», αφού δεν θα πρόκειται για το «θύμα» αλλά για τον/την θύτη! Έτσι κι αλλιώς βέβαια, με το τρίγωνο Άρη-Ποσειδώνα δεν θες και πολύ για να πιστέψεις πράγματα που δεν ισχύουν ή να εξαπατηθείς. Επιπλέον, είναι πιθανόν να χάσεις χρήσιμα έγγραφα, αρχεία ή αντικείμενα αλλά από την άλλη πλευρά, αν ακυρωθεί ένα σημαντικό ραντεβού, ίσως τελικά να είναι για… καλό!\nΓενικά: Η Σελήνη στον Καρκίνο σε ωθεί να δοθείς ολόψυχα σε έναν στόχο, που σε εκφράζει ή σε ένα άτομο που σε στηρίζει, η αποστολή σου ωστόσο είναι δύσκολη και μπορεί να γνωρίσεις την… ήττα! Έτσι κι αλλιώς πάντως, ο ρόλος σου γίνεται πρωταγωνιστικός και καλείσαι να πάρεις ανοικτά θέση, με όλα τα συν και τα… πλην που έχει κάτι τέτοιο! Παράλληλα, το τρίγωνο Άρη-Ποσειδώνα σου εμφανίζει μια «πολλά υποσχόμενη» οικονομική προοπτική, αλλά στην καλύτερη περίπτωση δεν θα «σου κάτσει», ενώ στην χειρότερη θα δεις το «τυρί» αλλά όχι την «φάκα»! Μπορεί, ωστόσο, να χαρίσεις ή να σου χαρίσουν κάτι.\nΓενικά: Η Σελήνη στον Καρκίνο μπορεί να σου φέρει μια είδηση ή ένα ταξίδι που θα σε «ξεσηκώσει», επειδή, ωστόσο, «πίσω έχει η αχλάδα την ουρά», διατήρησε τις επιφυλάξεις σου και φέρσου προνοητικά. Μπορείς βέβαια να επιλέξεις και την πολύ πιο… ασφαλή οδό των πνευματικών αναζητήσεών σου. Παράλληλα, το τρίγωνο Άρη-Ποσειδώνα σε κάνει πιο ονειροπόλο και… αρνητή της πραγματικότητας, ίσως μάλιστα να παρατήσεις δουλειές κι υπευθυνότητες για να «αποδράσεις», μέσα από δραστηριότητες, που σε χαλαρώνουν, υπάρχει όμως τεράστια διαφορά μεταξύ γιόγκα και… ουσιών!\nΓενικά: Η Σελήνη στον Καρκίνο ανεβοκατεβάζει την libido σου δεν αποκλείεται ωστόσο ή να «στραβώσει κάτι την πιο… ακατάλληλη στιγμή. Επιπλέον, πρόσεξε, μήπως πάθεις καμιά λαχτάρα, προσπαθώντας να ικανοποιήσεις ένα πάθος σου! Παράλληλα, με το τρίγωνο Άρη-Ποσειδώνα, σε… βολεύει να πάρεις την ζωή πιο χαλαρά, αντικαθιστώντας τις πιέσεις και τα άγχη του «σήμερα» με τα όνειρα του… αύριο, αφού έτσι κι αλλιώς κάποια πράγματα δεν θα γίνουν! Επιπλέον όμως, κινδυνεύεις από μια ίωση, ενώ αν δεις να υπάρχει πολλή ησυχία για ένα «καυτό» ζήτημα, τότε να αρχίσεις να… ανησυχείς!\nΓενικά: Η Σελήνη απέναντί σου σε ωθεί να επανεξετάσεις σχέσεις και συνεργασίες και η αλήθεια είναι πως είσαι σε θέση να πετύχεις πολλά, κόντρα σε αντιξοότητες, από την άλλη πλευρά όμως, όπου το συναίσθημα παίζει πρωταγωνιστικό ρόλο, ξεκινάς με ένα μεγάλο… κενό κι αυτό «μετράει», αφού θα χρειαστεί να συμπαρασταθείς σε έναν δικό σου άνθρωπο. Παράλληλα, με το τρίγωνο Άρη-Ποσειδώνα γίνεσαι πιο επιρρεπής σε εξαπατήσεις από πρόσωπα του φιλικού σου περιβάλλοντος και… ασύμφορα ιδεολόγος στα πλαίσια μιας συλλογικής προσπάθειας, που άλλους σκοπούς έχει «επίσημα» κι άλλους υπηρετεί.\nΓενικά: Σήμερα, είναι πιθανό να προκύψουν πολλές έκτακτες εργασίες, γι’ αυτό φύλαξε τις δυνάμεις σου και μην τις σπαταλάς από εδώ κι από εκεί. Επιπλέον, η Σελήνη στον Καρκίνο δημιουργεί «θέματα» στην υγεία σου, οπότε μην σχεδιάζεις πολλές εξόδους.Παράλληλα, με το τρίγωνο Άρη-Ποσειδώνα είναι πιθανό να ακυρωθεί μια «κορυφαία» υπόθεσή σου, ενώ ένα ισχυρό άτομο σου υπόσχεται πράγματα που δεν θα γίνουν. Από την άλλη πλευρά όμως, θα μπορέσεις να πείσεις για κάτι που… δεν είσαι, όσο δε για τις καλλιτεχνικές ή «οραματικές» αναζητήσεις σου, μάλλον είναι εκείνες που θα σε αναδείξουν!\nΓενικά: Η Σελήνη στον Καρκίνο σε κάνει πολύ πιο παθιασμένο/η στις ενασχολήσεις σου, ίσως όμως και να βρεις και ανάλογα «φορτισμένα» άτομα στο διάβα σου. Επιπλέον, η σχέση σου με ένα αγαπημένο σου πρόσωπο περνάει από έντονες μεταπτώσεις, γι’ αυτό μην βιαστείς να ενθουσιαστείς, ούτε όμως και να «τα βάψεις μαύρα»!Παράλληλα, το τρίγωνο Άρη-Ποσειδώνα σε ωθεί να κάνεις τις… πονηριές σου, είναι όμως σκόπιμο και το να μην εμπιστευτείς κάποιον/α που σου τα εμφανίζει όλα «τέλεια», αφού μπορεί να υπάρχει και δόλος. Ταυτόχρονα, βέβαια, σε ενθαρρύνει στις πνευματικές και φιλοσοφικές αναζητήσεις σου.


Από τον Αντώνη Μαρίνη, 15/12/2020\nΔεν κάνει κρύο στην Αυστραλία, nü edition\nΑν υπήρξε ένα arch-nemesis-genre στον σκληρό ήχο των τελευταίων δεκαετιών, αυτό χωρίς αμφιβολία είναι το nu-metal. Τι κι αν οι μέρες που οι Linkin Park έπαιζαν σερί στο MTV έχουν περάσει ανεπιστρεπτί. Τι κι αν το MTV πλέον δεν είναι μουσικό κανάλι. Τι κι αν οι εφτάχορδες και τα drop κουρδίσματα έχουν σταματήσει να προσθέτουν πόντους διαφορετικότητας εδώ και καιρό. Τι κι αν οι rappers είναι οι νέοι rock stars. Ακόμα και σήμερα μία μεγάλη μερίδα του κοινού αντί απλά να το προσπεράσει, όπως οτιδήποτε στο οποίο δεν βρίσκει ενδιαφέρον, συνεχίζει να το κατηγορεί για τα δεινά του heavy σύμπαντος και να το βλέπει ως φθηνή μόδα.\nΜία δυνατή απάντηση στο τελευταίο έρχεται ξεκάθαρα από νέα συγκροτήματα με σαφείς nü επιρροές. Η λίστα αυτή μεγαλώνει μέρα με τη μέρα, ενώ ανάμεσα στις εγγραφές της ξεπετάγονται ονόματα που πραγματικά δίνουν κάτι φρέσκο. Οι Ocean Grove είναι αναμφίβολα μία από αυτές τις περιπτώσεις. Δίπλα στους εξαιρετικούς φετινούς δίσκους των Higher Power και Loathe, το δεύτερο LP της παρέας από τη Μελβούρνη δίνει μία πρόταση που ολοκληρώνει ένα άτυπο τρίγωνο. Εδώ, αντί για τσαμπουκαλεμένο hardcore και μαυρισμένα χρώματα, κυριαρχούν τεράστια grooves και μυρωδιές παραλίας. Η οργή προσφέρεται με χαμόγελο και ομπρελίτσα στο ποτήρι. Για προβληματισμούς δεν υπάρχει χώρος.\nΤα πρώτα δείγματα είχαν φανεί από το πανέξυπνα παράξενο "The Rhapsody Tapes", ωστόσο εδώ το κουαρτέτο κάνει άλλο ένα βήμα μπροστά. Ή άλμα στο πλάι. Το σύνολο είναι ιδιαίτερο σε βαθμό που είναι δύσκολο να ξεχωρίσεις. Με το καλημέρα το "Superstar" σε πιάνει από το γιακά. Το φως στα "Sense Again" Και "Sunny" είναι τόσο έντονο που χρειάζεται γυαλιά ηλίου. Γεμάτος ήχος, πάνω-κάτω ρυθμοί, κολλητικές γραμμές, εναλλαγές στα φωνητικά. Συγκριτικά με το ντεμπούτο, οι συνθέσεις μοιάζουν να κουβαλάνε την ίδια τρέλα, αλλά με κάπως πιο οργανωμένη υλοποίηση. Κι επειδή είναι αμφίβολο κατά πόσο αυτό βγάζει νόημα, το "Thousand Golden People" είναι εκεί για του λόγου το αληθές.\nΑν αγαπάς το nu-metal, κάνε τη χάρη στον εαυτό σου και μην προσπεράσεις το "Flip Phone Fantasy". Αν δεν φοβάσαι τα μοντέρνα ηχοχρώματα και τα εκ πρώτης όψεως αταίριαστα μπασταρδέματα, προχώρησε ελεύθερα με ανοιχτά αυτιά. Το άλμπουμ είναι γεμάτο μεγάλες μελωδίες και πιασάρικα vibes. Το στήσιμο είναι έξυπνο, ζεστό και ξεδιάντροπα εμπορικό, ακόμα και χωρίς να υπάρχει το αντίστοιχο hype. Το "Junkies" από μόνο του είναι αρκετό για να γυρίσει πίσω στο 1997 και να μοιράσει τριδόλλαρα από το μέλλον. Μην περιμένεις να βρεις σοβαροφάνεια ή αυστηρή στιλιστική συνοχή έστω και για μισό δευτερόλεπτο. Οι Ocean Grove παραείναι φιλόδοξοι για κάτι τέτοιο.


Σε συνέντευξή του ο Σπύρος Παπαδόπουλος\n, μίλησε για την περιπέτεια της υγείας του, αλλά και για το πολυσυζητημένο τηλεοπτικό σποτ για το «Μένουμε Σπίτι».\nΜου λένε οι φίλοι μου «δεν παίρνεις τον Μητσοτάκη;». Ήταν 10 το βράδυ, τηλεφωνώ στο γραφείο του και πράγματι το σηκώνει μία κοπέλα. Μου λέει “Δεν είναι εδώ θα τον ειδοποιήσω όμως ότι πήρατε για να σας καλέσει”. Και πράγματι σε 5 λεπτά χτυπάει το τηλέφωνο και είναι εκείνος.\nΤου εξηγώ την κατάσταση και απαντά: «Σε ευχαριστώ που με κάλεσες για κάτι που δεν σε αφορά. Είμαι απόλυτα ενημερωμένος. Έχω ειδοποιήσει τον Χαρδαλιά. Αυτό είναι το κινητό μου. Κράτα το». Νομίζω αυτή η στάση δείχνει κάτι», είπε ο Σπύρος Παπαδόπουλος.


Η Morgan και το Τρίκυκλο - Onsports.gr\nΓιώργος Σκευοφύλαξ\t28 Φεβρουαρίου 2011, 05:43\nΗ Morgan και το Τρίκυκλο\nΞεχάστε τις δαπανηρές μελέτες για λιγότερους ρύπους και downsizing στα μοτέρ. Η Morgan έψαξε στο παρελθόν της και παρουσιάζει μία ιδιαίτερη, στιλιστική και ακριβή λύση για… οικονομία στις μετακινήσεις το Morgan 3 Wheeler.\nΌσοι έχετε δει το φιλμ «Το Πάρτυ» με τον Πήτερ Σέλερς θα θυμάστε πως φεύγει με την ομορφότερη γυναίκα της ταινίας και με ένα περίεργο τρίκυκλο. Αυτό το όχημα εκτός ότι ήταν κομμάτι της συλλογής του petrol head ηθοποιού ήταν (και παραμένει) ένα πολύτιμο Morgan Sports με μισό αεροπορικό κινητήρα.\nΗ αγγλική εταιρία οχημάτων μετά από απουσία 58 ετών επιστρέφει στα… τρίκυκλα με το μοντέλο «3 Wheeler». Διατηρώντας το DNA των προγόνων αλλά με σύγχρονες κατασκευαστικές μεθόδους και υλικά, η σύγχρονη εκδοχή του τρίκυκλου μοντέλου «φορά» κινητήρα V Twin 1,8 λίτρων της εταιρείας S&S ο οποίος βασίζεται στο δικύλινδρο μπλοκ των Harley Davidson.\nΤο σωληνωτό πλαίσιο του «3 Wheeler» είναι κατασκευασμένο από ατσάλι και διαθέτει δοκούς ασφαλείας ενώ το αμάξωμα είναι κατασκευασμένο από αλουμίνιο. Η νέα έκδοση του «3 Wheeler» θα διατεθεί σε οχτώ συνδυασμούς χρωμάτων


Δεν περίμενα με τίποτα να ακούσω τέτοια δισκάρα με χώρα προέλευσης την Ιαπωνία. Οι Church of Misery είναι μια Stoner / Doom / Sludge μπάντα από το Τόκιο και κλείνουν το μάτι στην Δύση με ένα νέο άλμπουμ που «σπέρνει» (στιχουργικά αναφέρεται σε διάφορους διάσημους serial killers). Ένας «γάμος» μεταξύ Down, Clutch, Black Sabbath, Electric Wizard και High On Fire. Το χαρμάνι έδεσε και άρχισαν τα όργανα να παίζουν…\nΠρώτη ακρόαση και έχω μείνει με το στόμα ανοικτό (σαν χάνος) και παθαίνω την πρώτη παράκρουση. Δεύτερη ακρόαση και έχω ένα χαμόγελο μέχρι τα αυτιά. Τρίτη ακρόαση και με πιάνει μια έντονη επιθυμία να πιω μπίρα (Με το τέλος της τρίτης ακροάσεως κάνω ένα 15λεπτο break για να πεταχτώ μέχρι την δέλτα της γειτονιάς να πάρω μπίρες). Τέταρτη ακρόαση και αρχίζω να βλέπω αστεράκια από το head-banging σε συνδυασμό με την μπιροποσία. Πέμπτη ακρόαση και εκεί που έχω αρχίσει να δίνω air-guitar show παθαίνω την δεύτερη παράκρουση. Ξαφνικά το δωμάτιο γεμίζει άμμο και ξεφυτρώνουν κάκτοι από παντού. Τα ράφια και η βιβλιοθήκη γεμίζουν με νεκροκεφαλές. Καταρράκτης κρύας μπίρας ξεχύνεται από την μονάδα του air-condition. Αρχίζουν να βγαίνουν κόκκινοι καπνοί από τα καλοριφέρ. Ανοίγει από μόνη της η TV και δείχνει εξωγήινες, σχιστομάτες, καλλονές με διχαλωτές γλώσσες και κέρατα, να οργιάζουν μέσα σε φλόγες. Τότε είναι που πατάω το stop και όλα χάθηκαν.\nΠροσοχή λοιπόν με τις δόσεις. Θέλει λίγες και με μέτρο γιατί έχει πολύ δυνατές παρενέργειες.\nΥ.Γ. Beware uncle Phil, here comes Yoshiaki Negishi\nPosted by mamanis at 4:06 PM Labels: doom, metal, review, sludge, stoner\nSoul Auctioneer said... Jun 1, 2009, 4:39:00 PM\nΠαρανοικός δίσκος. Και γαμάτη επιλογή serial killers για το κάθε κομμάτι...\nAnonymous said... Jun 4, 2009, 10:39:00 AM\nπου να ετρωγες και κανα πεγιοτ τι θα γραφες\nrespect απλα εχε διπλα σου καμια τυπισσα baywatch γιατι με τοση μπιρα θα πνιγεις\nκαι παλι respect για το κειμενο\nAnonymous said... Jun 4, 2009, 5:55:00 PM\nδεν ανεφερες ζακ αν σου αρεσει το γκρουπ.φανηκε ομως η αδυναμία σου στο μπεηγουοτς και στην γραφή. ιεράρχησέ τα κιόλας.\ntiger said... Jun 4, 2009, 8:51:00 PM\nμπραβο maman, ωραια κριτικη\nAnonymous said... Jun 15, 2009, 2:56:00 PM\nμη φοβαστε για τον κειμενογραφο... επεσε μικρος στη μαρμιτα με τη μπυρα


Promotional Services | Jobalito\nΈνας οικονομικός τρόπος να αυξήσετε την αναγνωρισιμότητα του οργανισμού σας από ενδιαφερόμενα κοινά. Τα Μικρά Banners τοποθετούνται σε διάφορες θέσεις εντός της πλατφόρμας μας (π.χ. εντός θέσης εργασίας). Έχετε τη δυνατότητα να σχεδιάσετε και να ανεβάσετε το δικό σας και να του προσθέσετε ένα σύνδεσμο ώστε να παραπέμπει το χρήστη στη δική σας θέση εργασίας ή σε κάποιο εξωτερικό σύνδεσμο.\nΈνας βελτιωμένος τρόπος να αυξήσετε την αναγνωρισιμότητα του οργανισμού σας από ενδιαφερόμενα κοινά. Τα Μεγάλα Banners τοποθετούνται σε κεντρικά σημεία της πλατφόρμας μας (π.χ. αρχική σελίδα). Έχετε τη δυνατότητα να σχεδιάσετε και να ανεβάσετε το δικό σας και να του προσθέσετε ένα σύνδεσμο ώστε να παραπέμπει το χρήστη στη δική σας θέση εργασίας ή σε κάποιο εξωτερικό σύνδεσμο.\nΜέσω του δικτύου συνεργατών μας σας παρέχουμε τη δυνατότητα να προωθήσετε τις θέσεις εργασίας σας σε διεθνείς πλατφόρμες εργασίας (π.χ. Indeed, Jooble). Μέσω αυτού του δικτύου μπορείτε να αυξήσετε την απήχηση τους.\nΑποκτήστε πρόσβαση στα μέσα κοινωνικής δικτύωσης του Jobalito και αυξήστε την απήχηση των θέσεων εργασίας σας. Ενεργοποιώντας αυτήν την υπηρεσία, θα κοινοποιήσουμε τις θέσεις εργασίας σας στις σελίδες και τις ομάδες μας στο Facebook.\nΚαρφίτσωμα σε Κατηγορίες\n“Καρφιτσώνοντας” τη θέση εργασίας σας μεγιστοποιείτε την επισκεψιμότητα της εξασφαλίζοντας την εμφάνιση της στην αρχική μας σελίδα και στη πρώτη θέση της λίστας προβολής και αποτελεσμάτων αναζήτησης.


Κάλεσμα στον κόσμο της ομάδας η Θύελλα Ραφήνας για το κρίσιμο ματς με την Ερμιονίδα | Abola.gr\nby Abola Team 3 Μάρτιος 23, 2018\nΗ διοίκηση της Θύελλας Ραφήνας απηύθυνε κάλεσμα στον κόσμο της ομάδας για το κρίσιμο ματς πρωταθλήματος με την Ερμιονίδα.\nΣτην σχετική ανάρτηση επισημαίνονται τα εξής:\nΟι κυπελλούχοι Ε.Π.Σ.Α.Ν.Α. μετά την υπερπροσπάθεια της Τετάρτης είναι υποχρεωμένοι να συγκεντρώσουν τις δυνάμεις τους και να καταβάλλουν κάθε δυνατή προσπάθεια έτσι ώστε να εξασφαλίσουν πριν την αυλαία του πρωταθλήματος την παραμονή τους στην Γ’ Εθνική κατηγορία.\nΣας περιμένουμε όλους! Πάμε ρε Θυελλάρα\nΧαλάρωμα με καφεδάκι οι πρωταθλητές του Ηρόδοτου\nΟ ΑΟ Άνοιξης συγχαίρει Θύελλα Ραφήνας και Κηφισιά για την κατάκτηση του Κυπέλλου σε ΕΠΣΑΝΑ και ΕΠΣΑ\nΤέλος ο Ζαγοριανός από τον Ιωνικό Νικαίας\nΤι ισχύει από τις τιμωρίες με κάρτες στην Γ’ Εθνική\nΣ. Μαματζάκης: «Για μένα ο ΠΟΑ είναι η οικογένεια μου»


Αμάντα Μιχαλοπούλου - Ειδήσεις - νέα - Το Βήμα Online\nΣυγγραφέας γίνατε από τύχη ή από επιλογή;\n«Από επιλογή της τύχης».\nΠρόσφατα η «Μεσοποταμία», ένα διήγημά σας από τη συλλογή «Λαμπερή μέρα» (εκδ. Καστανιώτη, 2012), επιλέχθηκε από τον οίκο Dalkey Archive Press για την ανθολογία του 2018 με την «Καλύτερη ευρωπαϊκή αφήγηση». Πώς αισθάνεστε;\n«Ευγνώμων στη μεταφράστριά μου Κάρεν Εμεριχ και στον Τζον Ο’ Μπράιαν, τον πιο ευρωπαίο αμερικανό εκδότη».\nΤο νέο σας μυθιστόρημα «Μπαρόκ» (εκδ. Καστανιώτη) φαίνεται να περιέχει αρκετά αυτοβιογραφικά στοιχεία. Βλέποντας τα πράγματα από απόσταση, έχετε τελικά μια ενδιαφέρουσα ζωή;\n«Κάθε ζωή είναι ενδιαφέρουσα, τρομερά ενδιαφέρουσα. Μόνο που πιστεύουμε ότι αυτό ισχύει για τις ζωές των άλλων».\nΓιατί θελήσατε να επινοήσετε ξανά τον εαυτό σας ως ηρωίδα μυθιστορήματος;\n«Ηθελα να δοκιμάσω στην πράξη τι σημαίνει να μην είμαι εγώ, αλλά «αυτή» ή «εσύ» ή «εμείς»».\nΓια ποιο κομμάτι της ζωής σας ή της ζωής της ηρωίδας σας ήταν πιο επώδυνο να γράψετε;\n«Κάθε κεφάλαιο ήταν επώδυνο όσο γραφόταν και λυτρωτικό όταν τέλειωνε».\nΥπάρχει κάποιος δικός σας άνθρωπος που δεν θα θέλατε να διαβάσει αυτό το βιβλίο;\n«Ωραία ερώτηση. Αλλά όπως καταλαβαίνετε δεν γίνεται να την απαντήσω».\nΗ ηρωίδα σας είναι 50 ετών και, ως άλλος Μπέντζαμιν Μπάτον, μπουσουλάει στον χρόνο προς τα πίσω. Θα ήταν καλύτερα τελικά να πεθαίναμε ως ροδαλά μωρά;\n«Να πεθαίνεις χωρίς να ξέρεις ότι πεθαίνεις; Φοβάμαι πως θα ήταν άδικο και ανεξήγητο. Ο θάνατος ως φθορά και ως κατανόηση της ζωής έχει κάτι φυσικό και μοιραίο».\nΠεράσατε ποτέ κρίση ηλικίας;\n«Διαρκώς. Ως παιδί βιαζόμουν να μεγαλώσω και τώρα πια κανείς δεν βλέπει το κρυμμένο παιδί».\nΚάνετε σκέψεις για τον θάνατο;\n«Με την έννοια πως ό,τι κάνουμε εμπεριέχει τον θάνατο. Αποχαιρετάμε τα παιδιά μας στην πόρτα του σχολείου ή σκοτώνουμε ένα κουνούπι ή τελειώνει το ψωμί».\nΑναρωτιόμουν αν η ιστορία του δείπνου με τον Σαλμάν Ρούσντι να σας μιλάει για τον αποτυχημένο γάμο του στο βιβλίο είναι πραγματική…\n«Είναι, αλλά φοβάμαι ότι καθώς το παραδέχομαι διαλύω τη μαγεία της, τη φαντασμαγορία της υπόθεσης που κάνατε: συνέβη άραγε ή όχι;».\nΓενικότερα, ποια είναι η πιο παράξενη ιστορία που σας έχει συμβεί;\n«Ολες οι ιστορίες που αφηγούμαι στο «Μπαρόκ» είναι με τον τρόπο τους παράξενες. Μαρτυρούν την αμηχανία της πρωταγωνίστριας, την έκπληξή της για το υλικό από το οποίο είναι φτιαγμένη η ζωή».\n«Η ανικανότητα να γράψουμε είναι το μεγαλύτερο κομμάτι της συγγραφικής ζωής» γράφετε. Εχετε βρεθεί μπροστά στον φόβο του λευκού χαρτιού;\n«Συνεχώς. Αλλά το λευκό χαρτί δεν είναι μόνο ανικανότητα ή περισυλλογή ή δισταγμός. Είναι και μια άλλη αντίληψη του χώρου και της σιωπής. Γι’ αυτό και θαυμάζω ποιητές σαν τον ε.ε. κάμινγκς (σ.σ.: ο ίδιος επέμενε να γράφουν το όνομά του με πεζά) που βάζουν τις λέξεις να πλέουν και τις συλλαβές να απομακρύνονται μέσα στη σελίδα».\nΠοιος διαβάζει πρώτος τα γραπτά σας;\n«Ο άνδρας μου. Τώρα πια και η κόρη μου».\nΒάλτε μας στο δημιουργικό σας εργαστήριο. Πού γράφετε; Τι χρειάζεστε για να γράψετε;\n«Ενα δικό μου δωμάτιο».\nΔιδάσκετε δημιουργική γραφή. Μπορεί να βοηθήσετε έναν ατάλαντο να συγγράψει;\n«Είναι παρεξηγημένο το ταλέντο. Συγγραφή σημαίνει επίσης πειθαρχία. Γράψιμο, ξαναγράψιμο, σβήσιμο και πολύ διάβασμα. Οι περισσότερες απαντήσεις βρίσκονται στον Χρυσό Οδηγό: στη μεγάλη λογοτεχνία».\nΣτους κριτικούς λογοτεχνίας πιστεύετε;\n«Φυσικά. Είναι κι αυτοί άνθρωποι σαν όλους μας – ελέγχουν, φοβούνται, ενθουσιάζονται και θυμώνουν».\nEχετε άγχος αν το βιβλίο σας θα γίνει best-seller;\n«Νιώθω αμηχανία με τις λέξεις που υποδηλώνουν ποσότητα. Αλλά θέλω να σου μιλήσω μπροστά στο πέλαγος κι η φωνή μου να σε φτάσει, που θα ‘λεγε και ο ποιητής».\nΣτην Ελλάδα ζούµε πλέον την επέλαση των µπεστ-σέλερ µιας γυναικείας «ροζ λογοτεχνίας». Σας ενοχλεί;\n«Είναι σαν να με ρωτάτε αν με ενοχλούν τα πρωινάδικα ή τα χαβανέζικα πουκάμισα στους άνδρες. Δεν είμαστε υπεύθυνοι για το γούστο των άλλων, ούτε μπορούμε να το αλλάξουμε».\nΞεκινήσατε από τη δημοσιογραφία. Τη νοσταλγείτε κάπου-κάπου;\n«Ολο και πιο συχνά τα τελευταία χρόνια. Οταν κάτι με απασχολεί, γράφω επιφυλλίδες στο μυαλό μου».\nΤι θα σας έκανε να χειροδικήσετε;\n«Αν κάποιος χειροδικούσε εναντίον δικών μου ανθρώπων».\n«Οι τηγανητές πατάτες».\nTι θα βρει πάντα κάποιος αν ανοίξει την τσάντα σας;\n«Ατζέντα, κλειδιά και ένα βιβλίο. Καμιά φορά και τον φορτιστή μόνο του, χωρίς το κινητό. Οταν συμβαίνει αυτό, θυμώνω με τον εαυτό μου, αλλά διασκεδάζω κιόλας. Επειδή κουβαλάω ένα καλώδιο που δεν καταλήγει πουθενά».


ΠΡΟΣ: ΑΙΤΗΣΗ. Τη Γραμματεία του Τμήματος. της Σχολής. του ΤΕΙ Στερεάς Ελλάδας. - PDF ΔΩΡΕΑΝ Λήψη\n1 ΠΡΟΣ: Τη Γραμματεία του Τμήματος. της Σχολής. του ΤΕΙ Στερεάς Ελλάδας. ΑΙΤΗΣΗ ΕΠΩΝΥΜΟ..... ΟΝΟΜΑ..... ΟΝΟΜΑ ΠΑΤΕΡΑ.. Δ/ΝΣΗ ΚΑΤΟΙΚΙΑΣ: ΟΔΟΣ.... Τ.Κ.. ΠΕΡΙΟΧΗ.. ΤΗΛΕΦΩΝΟ:..... Κινητό ΘΕΜΑ: "Υποβολή υποψηφιότητας για πρόσληψη Πανεπιστημιακού Υποτρόφου Με την παρούσα υποβάλλω την υποψηφιότητά μου, προκειμένου να κριθώ για πρόσληψη (ως Πανεπιστημιακός Υποτρόφος), με σύμβαση, για το διδακτικό έτος Επιθυμώ να απασχοληθώ με τα παρακάτω γνωστικά αντικείμενα κατά σειρά προτίμησης: ΓΝΩΣΤΙΚΑ ΑΝΤΙΚΕΙΜΕΝΑ 2 : /.. / 2014 Παρατήρηση. Οι τίτλοι μαθημάτων να αναγραφούν όπως ακριβώς αναφέρονται στο πρόγραμμα του τμήματος. Ο/Η ΑΙΤ.. Συνημμένα: ΦΑΚΕΛΟΣ (ΥΠΟΓΡΑΦΗ)\n2 Προς: Τ.Ε.Ι. ΣΤΕΡΕΑΣ ΕΛΛΑΔΑΣ ΤΜΗΜΑ ΑΙΤΗΣΗ - ΥΠΕΥΘΥΝΗ ΔΗΛΩΣΗ ΒΙΟΓΡΑΦΙΚΩΝ κ.λ.π. ΣΤΟΙΧΕΙΩΝ ΥΠΟΨΗΦΙΟΥ ΓΙΑ ΠΡΟΣΛΗΨΗ ΠΑΝΕΠΙΣΤΗΜΙΑΚΟΥ ΥΠΟΤΡΟΦΟΥ O/Η υπογεγραμμέν ΕΠΩΝΥΜΟ... ΟΝΟΜΑ... ΟΝ. ΠΑΤΕΡΑ... ΕΤΟΣ ΓΕΝΝΗΣΕΩΣ... ΑΡ. ΔΕΛΤ. ΑΣΤ. ΤΑΥΤΟΤΗΤΑΣ... Δ/ΝΣΗ ΚΑΤΟΙΚΙΑΣ ΠΟΛΗ... ΟΔΟΣ... ΑΡΙΘΜ... ΠΕΡΙΟΧΗ... ΤΗΛΕΦΩΝΟ ) ΒΑΣΙΚΟ ΠΤΥΧΙΟ Πτυχίο (Ειδικότητα)* Τίτλος Σχολής - Ιδρύματος Ημ/νία λήψης * Αναφέρονται μόνο επίσημα αναγνωρισμένοι στην Ελλάδα. ΣΕΛΙΔΑ 2/8\n3 2) ΜΕΤΑΠΤΥΧΙΑΚΟΙ ΤΙΤΛΟΙ ή ΜΕΤΕΚΠΑΙΔΕΥΣΗ (Μόνο αν είναι αναγνωρισμένοι επίσημα και μόνο σε αναγνωρισμένα Ιδρύματα). Τίτλοι (Διδακτορικό ή Μ.Sc. κ.λ.π. ή αντικείμενο μετεκπαίδευσης Ίδρυμα ή αριθ. Αναγνώρισης Ημ/νια λήψης 3) ΕΞΑΙΡΕΤΙΚΗ ΤΕΧΝΙΚΗ ΕΜΠΕΙΡΙΑ (με βάση και συνοδευτικά δικαιολογητικά) Υπηρεσία-Εργοδότης Θέση Διάρκεια Μήνες Σύνολο 4) ΕΥΔΟΚΙΜΗ ΔΙΔΑΚΤΙΚΗ ΠΡΟΫΠΗΡΕΣΙΑ (με βάση και συνοδευτικά δικαιολογητικά) Υπηρεσία-Εργοδότης Θέση Διάρκεια Μήνες Σύνολο ΣΕΛΙΔΑ 3/8\n4 5) ΓΝΩΣΗ ΞΕΝΗΣ ΓΛΩΣΣΑΣ (με βάση επίσημα συνοδευτικά δικαιολογητικά) ΞΕΝΗ ΓΛΩΣΣΑ ΤΙΤΛΟΣ ΣΠΟΥΔΩΝ 6) ΕΠΙΣΤΗΜΟΝΙΚΟ ΚΥΡΟΣ 6 α ΣΥΓΓΡΑΦΙΚΗ ΔΡΑΣΤΗΡΙΟΤΗΤΑ (να συνοδευτεί και με ένα ανάτυπο κάθε σχετική αναφορά) α) ΤΙΤΛΟΣ ΣΗΜΕΙΩΣΕΩΝ Τόπος και χρόνος έκδοσης Σύνολο Σελ. β) ΤΙΤΛΟΣ ΣΥΓΓΡΑΜΑΤΟΣ Τόπος και χρόνος έκδοσης Σύνολο Σελ. 6β) Δημοσιεύσεις (να συνοδευτεί και με ένα ανάτυπο κάθε δημοσίευσης) 6β.1 Συνέδρια Τίτλος Συνέδριο ΣΕΛΙΔΑ 4/8\n5 6β.2 Περιοδικά Τίτλος Περιοδικό 7) ΜΑΘΗΜΑΤΑ - (ΘΕΩΡΗΤΙΚΑ ΚΑΙ ΕΡΓΑΣΤΗΡΙΑΚΑ) ΠΟΥ ΠΡΟΤΙΜΑΤΕ ΝΑ ΔΙΔΑΞΕΤΕ ΚΑΤΑ ΣΕΙΡΑ ΠΡΟΤΙΜΗΣΗΣ. ΜΑΘΗΜΑ ) Ποιος είναι ο ελάχιστος και ο μέγιστος αριθμός ωρών, που επιθυμείτε να διδάξετε εβδομαδιαίως; Μέγιστος: Ελάχιστος: 9) Άλλα στοιχεία που πιστεύετε ότι πρέπει να αξιολογηθείτε. ΣΕΛΙΔΑ 5/8\n8 ΟΔΗΓΙΕΣ ΓΙΑ ΤΗ ΣΥΜΠΛΗΡΩΣΗ ΤΗΣ ΑΙΤΗΣΗΣ ΚΑΙ ΤΩΝ ΣΤΟΙΧΕΙΩΝ ΠΡΟΣΟΝΤΩΝ ΥΠΟΨΗΦΙΟΥ ΠΑΝΕΠΙΣΤΗΜΙΑΚΟΥ ΥΠΟΤΡΟΦΟΥ ΤΟΥ ΤΕΙ-ΣΤΕΡΕΑΣ ΕΛΛΑΔΑΣ ΣΧΟΛΗ ΤΜΗΜΑ Τα ατομικά στοιχεία πρέπει να είναι πλήρη και σαφή Όσα προσόντα αναφέρονται και δηλώνονται θα πρέπει να αιτιολογούνται πλήρως στο έντυπο της αίτησης υπεύθυνης δήλωσης του υποψηφίου με τα αντίστοιχα δικαιολογητικά. Να χρησιμοποιούνται οι τίτλοι μαθημάτων της προκήρυξης. Υπενθυμίζουμε ότι μετά την λήξη προθεσμίας κατάθεσης της αίτησης δεν επιτρέπεται η συμπληρωματική κατάθεση δικαιολογητικών, παρά μόνο στην περίπτωση που η Επιτροπή ζητήσει διευκρινιστικά στοιχεία. 5. Τα δικαιολογητικά, συνοδευόμενα από σχετικό πίνακα αρίθμησής τους, θα υποβάλλονται μέσα σε φάκελο. Έξω από τους φακέλους θα γράφεται ευκρινώς το όνομα και η ειδικότητα του υποψηφίου και το τμήμα στο οποίο απευθύνεται η αίτηση. Σε περίπτωση που έχετε υποβάλει αντίστοιχη αίτηση για Επιστημονικό ή Εργαστηριακό συνεργάτη δεν χρειάζεται να ξαναϋποβάλετε τα δικαιολογητικά. 6. Το Τμήμα δεν δεσμεύεται ότι για τα μαθήματα που προκηρύσσει θα πρέπει αναγκαστικά να γίνει πρόσληψη Πανεπιστημιακού Υποτρόφου. ΣΕΛΙΔΑ 8/8\nΑ Π Ο Φ Α Σ Η Koζάνη\nΔΙΕΥΘΥΝΣΗ ΔΙΟΙΚΗΤΙΚΟΥ ΤΜΗΜΑ: ΠΡΟΣΩΠΙΚΟΥ Πληροφορίες: Βόγδος Πλιάτσιος Τηλ.: 24610 68283 Φαξ: 24610 39682 Email: prosop@teiwm.gr Α Π Ο Φ Α Σ Η Koζάνη 4-2-2019 Αριθμ. Πρωτ. : Φ.ΔΔ.1/2.2/264 ΘΕΜΑ: «Συμπληρωματική


notioanatolika.gr - Κορωπί: Ερωτήματα για την διαχείριση των αδέσποτων ζώων\nΣάββατο, 14 Δεκεμβρίου 2019 07:22:52\nΚορωπί: Ερωτήματα για την διαχείριση των αδέσποτων ζώων\nΔημιουργηθηκε στις Παρασκευή, 31 Ιουλίου 2015 11:30\nΠολλά ερωτήματα προκαλούν οι πρώτες αποφάσεις της επιτροπής για τα αδέσποτα ζώα του Δήμου Κρωπίας. Και αυτό γιατί ούτε λίγο ούτε πολύ αποφάσισαν να «εξαφανίσουν» τα αδέσποτα επί της ουσίας από τον αστικό ιστό ίσως οδηγώντας τα στα... βουνά.\nΣε σχετική ανακοίνωση σημειώνουν χαρακτηριστικά: «Οι πρώτες αποφάσεις που πάρθηκαν ήταν: 1) έγινε οριοθέτηση των περιοχών όπου ΔΕΝ θα επιστρέφονται αδέσποτα κι αυτές είναι: α) σχολεία, β) παιδικές χαρές, γ) πλατείες, δ) Δημαρχιακό Μέγαρο, 2) το πρόγραμμα να περιλαμβάνει στείρωση, επείγοντα περιστατικά (τραυματισμός, σοβαρή ασθένεια) και εμβολιασμό για λύσσα ώστε να καταστεί δυνατόν να ολοκληρωθεί το πρόγραμμα, 3) η επιτροπή να οργανώσει ημερίδες ενημέρωσης και ευαισθητοποίησης για το θέμα των αδέσποτων». Παγκοσμίως η τακτικά αφορά την επανατοποθέτηση του ζώου στο σημείο που έγινε η περισυλλογή του για την δική του ασφάλεια. Μόνος λόγος για να μην γίνει είναι αν δεν εξασφαλίζεται η ασφάλεια του.\nΗ τακτική που επιλέγεται απειλεί να δημιουργήσει σοβαρά προβλήματα. Κανείς δεν μπορεί να εξασφαλίσει πως το ζώο που θα επανατοποθετηθεί σε άλλη περιοχή θα γίνει αποδεκτό από εκείνα που κυριαρχούν σε αυτή και δεν θα κατασπαραχθεί.\nΕπιπλέον, μετά τις εξαιρέσεις που τίθενται με δικαιολογία (μάλλον) λόγους υγείας(;) που θα τοποθετούνται τα ζώα; Στις γειτονιές; Ή μήπως εκτός του οικιστικού ιστού για να αφεθούν στην τύχη τους χωρίς τροφή και να δημιουργηθούν αγέλες;\nΤα ερωτήματα αυτά καλό θα ήταν να απαντηθούν από την νεοσύστατη επιτροπή ώστε να μην μείνουν σκοτεινά σημεία που να αμφισβητούν τις καλές προθέσεις όσων την συναποτελούν.\nΆλλωστε όπως εξήγησε ο δημοτικός σύμβουλος Κ. Κωνσταντάρας «συγκροτήσαμε μια επιτροπή για τα αδέσποτα ζώα από ειδικούς και στελέχη του Δήμου με εντολή του Δημάρχου Κρωπίας, Δημητρίου Κιούση, για να σχεδιάσουμε με καλύτερο και οργανωμένο τρόπο την εφαρμογή της σχετικής σύμβασης με την Ελληνική Φιλοζωική Εταιρεία. Σκοπός μας είναι ο περιορισμός του αριθμού των αδέσποτων με πράξεις που συμβάλλουν στη διασφάλιση της δημόσιας υγείας προστατεύοντας, τόσο τα ζώα όσο και τους κατοίκους. Οφείλουμε να παραδεχτούμε ότι στις πόλεις μας, στο Κορωπί, τo ακανθώδες αυτό ζήτημα των αδέσποτων δεν επιλύθηκε ποτέ.\nΤα νομοθετικά πλαίσια δεν έχουν φέρει αποτέλεσμα ενώ οι οικονομικοί πόροι δεν επαρκούν για να λειτουργήσουν δημοτικές δομές καταφυγίων με προσωπικό και κατάλληλους χώρους. Υπό αυτές τις συνθήκες δεν μπορούν να εφαρμοστούν ουσιαστικές πολιτικές περιορισμού του αριθμού των αδέσποτων Όταν μάλιστα ως κράτος και ως Ευρωπαϊκή Ένωση δεν μπορούμε να στεγάσουμε έστω και προσωρινά τους απόρους μας, τους άστεγους ή τους πρόσφυγες που μεταναστεύουν είναι πρόδηλο ότι σε μια περίοδο οικονομικής κρίσης δεν είναι εύκολο να επενδύουμε σε εγκαταστάσεις για τα αδέσποτα ζώα.\nΌμως έχουμε υποχρέωση και καθήκον να λάβουμε μέτρα για την αντιμετώπιση του φαινομένου των αδέσποτων και ιδιαίτερα της εγκατάλειψης των ζώων διότι η συμπεριφορά μας απέναντι στα ζώα και στο φυσικό περιβάλλον καθορίζει και σε τι είδους κοινωνία θέλουμε να ζούμε. Θέλουμε να ζούμε σε μια πολιτισμένη και ευρωπαϊκή κοινωνία ή σε μια κοινωνία που επικρατεί το μίσος, η αδιαφορία και η επικράτηση αξιών που δεν συμβαδίζουν με την πρόοδο των κοινωνιών μας;\nΗ επιτροπή θα διευρυνθεί και θα αγκαλιάσει όλους τους κοινωνικούς- συλλογικούς φορείς και πολίτες που ενδιαφέρονται για τα ζώα με σκοπό να οργανώσουμε ημερίδες και δράσεις. Ζητάμε την στήριξη των πολιτών για να εφαρμόσουμε πολιτικές περιορισμού του αριθμού των αδέσποτων και σεβασμού των δικαιωμάτων των ζώων. Ήδη πήραμε κάποιες αποφάσεις ώστε να περιορισθούν άμεσα τα αδέσποτα σε δημόσιους-δημοτικούς χώρους όπως, σχολεία, παιδικές χαρές, πλατείες και Δημαρχείο, πάντα με σεβασμό προς τους πολίτες, το περιβάλλον και τα ζώα».\nΑς σημειωθεί τέλος πως στην επιτροπή παρακολούθησης προγράμματος αδέσποτων ζώων στο Δημαρχείο Κρωπίας συμμετείχαν: ο Δημοτικός Σύμβουλος, κ.Κωνσταντάρας Κωνσταντίνος, ο Κτηνίατρος κ.Βεργόπουλος Κωνσταντίνος, ο εκπαιδευτής σκύλων κ.Γέμελος Γιώργος, η κ.Εβγένα Στέλλα, μέλος της Ελληνικής Φιλοζωικής Εταιρείας και ο κ.Χατζηπέτρος Γιώργος, γεωπόνος και υπεύθυνος δημοτικός υπάλληλος για τα αδέσποτα.


Make-up Shades: Δεν υπάρχει τίποτα χειρότερο από το να βλέπεις μια γυναίκα, να φοράει λάθος απόχρωση make-up, από τον τόνο της επιδέρμιδας της. Κυριολεκτικά, μπορείς να δείς το προϊόν που σταματά στο λαιμό. Όταν πρόκειται να κάνουμε έστω και τα βασίκα στο μακιγίαζ μας, θα πρέπει το πρόσωπό μας πάντα να είναι στο ίδιο χρώμα με τα εμφανή σημεία στο σώμα μας.\nΟ χρυσός κανόνας για την επιλογή της σωστής απόχρωσης, είναι να ταιριάζει με το χρώμα του ντεκολτέ μας. Μπορούμε να το ελέγξουμε σε φως ημέρας, βάζοντας λίγο προϊόν από την γραμμή του σαγονιού προς τα κάτω στον λαιμό.\nΣυνήθως τα make-up μετά από λίγο στεγνώνουν, και η απόχρωση τους σκουραίνει. Θα γνωρίζουμε ότι έχουμε το τέλειο χρώμα, αν εξαφανίζεται χωρίς να θέλει blending.\nΜια άλλη λύση, είναι να έχουμε στη συλλογή μας μεταξύ 2 και 3 διαφορετικών αποχρώσεων, ώστε να κάνουμε mix & match όποτε χρειάζεται, ανάλογα με την εποχή.\nTags and color foundation make up match mix natural shades\nΤο πράσινο τερατάκι της ζήλειας


SONS CHRISTOU KANOU OE, Λευκά είδη, παπλωματα, κουβερλι, Σεντόνια στο EUROPAGES. - Europages\nEYFROSINIS 1, EVOSMOS (CENTRAL)\n562 26 Thessaloniki\nΠληροφορίες Προϊόντα (9) Εγγραφα\nΗ εταιρία Υιοί Χρήστου Κάνου Ο.Ε. δραστηριοποιείται από το έτος 1999 στο χώρο που αφορά τα λευκά είδη και από το έτος 1976 και τα ανδρικά ενδύματα επίσης, με υπερχονδρικές και χονδρικές πωλήσεις σε καταστήματα σε όλη την Ελλάδα και στο εξωτερικό. Οι κεντρικές εγκαταστάσεις στεγάζονται στην οδό Ευφροσύνης 1, στον Εύοσμο Θεσσαλονίκης και οι εγκαταστάσεις του υποκαταστήματος βρίσκονται στην Προέκταση Μαιάνδρου - Εύοσμος. Στα καταστήματα μας υπάρχει μεγάλη ποικιλία από λευκά είδη όπως: σεντόνια, πετσέτες, κουβέρτες, μπουρνούζια, τραπεζομάντηλα, παπλώματα, κουβερλί, πατάκια, ποτηρόπανα κουζίνας, ριχτάρια καθώς και ανδρικά ενδύματα, t-shirts & πόλο πικέ Κ/Μ και Μ/Μ, καθώς και φούτερ κουκούλα και λαιμόκοψη JHK, κοστούμια, σακάκια, παντελόνια, πουκάμισα, μπλούζες πλεκτές. Επίσης από τις αρχές του έτους 2011 εμπορεύεται παιδικά είδη- γνήσια Disney σχέδια -για αγόρια και κορίτσια, εσώρουχα, πυτζάμες, υπνόσακκους, κουβερτάκια φλις, φόρμες, μπουφάν, μπλούζες, σκουφάκια και γάντια, μαγιώ σε μεγάλη ποικιλία. Στόχος της εταιρίας είναι η εξυπηρέτηση των πελατών της και η προσφορά προιόντων στις καλύτερες τιμές και σε άριστη ποιότητα. Είμαστε στην διάθεσή σας για περαιτέρω πληροφορίες στα τηλέφωνα που αναφέρονται στην σελίδα επικοινωνίας του site μας. Θα χαρούμε να συνεργαστούμε μαζί σας!\nΠετσέτες Damask 450gr 100% βαμβακερές\nΔιαθέσιμες διαστάσεις : 30x50cm 50x90cm 70x140cm\nΠοδιά με στηθούρι 100% βαμβακερή\nΔιαθέσιμα στα ίδια σχέδια : πιαστρα-γάντι ποτηρόπανα σετ 50Χ70cm Πατάκι κουζίνας 57Χ115cm\nΜαξιλάρι στρόγγυλο 45cm Mandaca cotton\nΜΑΞΙΛΑΡΙ ΣΤΡΟΓΓΥΛΟ 45CM MANDACA COTTON\nΗ MCO είναι μια επιχείρηση που εξειδικεύεται στις εισαγωγές-εξαγωγές σε λευκά είδη σπιτιού, επιτραπέζια υφασμάτινα είδη, κλινοσκεπάσματα, υφασμάτινα είδη μπάνιου και παραλίας. Παρέχουμε επίσης προϊόντα για τον ξενοδοχειακό τομέα και την εστίαση όπως κατσαρόλες και ψησταριές υπό το ιδιόκτητο μας σήμα "Les Grands Chefs". Παραδίδουμε σε όλη την Γαλλία καθώς και στην υπόλοιπη Ευρώπη (Βέλγιο, Γερμανία, Ισπανία, Πορτογαλία) και σε όλο τον κόσμο. Οι δραστηριότητας μας αναπτύσσονται συνεχώς και μας επιτρέπουν να εξυπηρετήσουμε όλο και περισσότερους πελάτες σε διάφορους τομείς δραστηριότητας. Εισάγουμε κυρίως τα προϊόντα μας από την Ευρώπη και την Ασία. Θα είστε συνεπώς σε θέση να βρείτε ποιοτικά προϊόντα που θα ικανοποιήσουν τις ανάγκες σας. Αποκτήσαμε επίσης την εμπιστοσύνη χιλιάδων εμπόρων στην Γαλλία. Επίσης, πουλάμε αποκλειστικά χονδρικής και έτσι είμαστε σε θέση να εφαρμόσουμε ιδιαίτερα ελκυστικές τιμές. Μπορούμε επίσης να κατασκευάσουμε ένα προϊόν στο χρώμα, στο μέγεθος και με την ποιότητα που αναζητάτε.\nΗ ιστορία μας ξεκινά πριν από αρκετά χρόνια. Τότε, όπως και σήμερα, αναζητούμε την πρωτοτυπία. Τα τραπεζομάντηλα μας είναι εξαιρετικά στην μόδα, με ικανοποιητικό λοξό φινίρισμα, με θερμές αποχρώσεις. Προμηθεύουμε λευκά είδη τραπεζιού και τραπεζομάντηλα που πλένονται και συντηρούνται εύκολα. Τα Τραπεζομάντηλα μας έχουν επεξεργασία κατά των λεκέδων. Σας προσφέρουμε τετράγωνα, στρογγυλά και οβάλ τραπεζομάντηλα διαφόρων διαστάσεων. Τα σχέδια είναι μοντέρνα, σύγχρονα ή ντιζάιν για όλες τις περιστάσεις. Τα τραπεζομάντηλα μας ταιριάζουν σε όλους τους εσωτερικούς χώρους και προσφέρουν χαρά και φιλική διάθεση στην καθημερινότητα σας ή για ειδικές περιστάσεις. Μπορείτε να διακοσμήσετε τα τραπέζια σας με την μεγάλη μας επιλογή σε τραπεζομάντηλα κατά των λεκέδων! Η πλατφόρμα μας 600 τ, μ στην περιοχή του Παρισιού σας εξασφαλίζει σχεδόν την μόνιμη διαθεσιμότητα των τραπεζομάντηλων μας. Τα τραπεζομάντηλα μας είναι : * Υψηλής ποιότητας * Από 100% Πολυεστέρα* Με επεξεργασία κατά των λεκέδων* Χωρίς σιδέρωμα* Πλύσιμο στους 40°.\nΥλικό ποδιάς: 100% βαμβακερή Υλικό ζωνάκι: 100% βαμβακερό εκρού Διάσταση ποδιάς: (Μ) 50 × (Π) 70 εκ. Διάσταση τσέπης: (Μ) 20 × (Π) 25 εκ. Διαστάσεις ζωνάκια: 70 εκ. (το καθένα) Βάρος ≈ 90 γρ. Τρόπος παράγωγης: υφασμένη Τόπος παραγωγής: Ελλάδα ONE SIZE Αυτή η όμορφη ποδιά κατασκευασμένη από 100% βαμβάκι είναι ιδανική επιλογή για μαγείρεμα, οικιακές δουλειές ή χρησιμεύει ως ένα όμορφο δώρο. Απαραίτητο αξεσουάρ για κάθε γυναίκα ή άνδρα, που περνάει δημιουργικές ώρες στην κουζίνα, θα σας χαρίσει ασφάλεια και στυλ. Διαθέτουμε ποδιές με πανέμορφα κεντημένα σχέδια και εκπληκτικά χρώματα που αντέχουν στον χρόνο. Είναι ελαφριά με μεγάλη τσέπη για να παίρνετε τα εργαλεία σας μαζί σας και το φυσικό της χρώμα θα δώσει μια πινελιά φρεσκάδας στην ήμερα σας. Δίνετε η δυνατότητα κεντήματος και του τοπωνυμίου της επιλογής σας στα 10 τεμάχια και άνω, στην δεκάδα θα υπάρχει ποικιλία χρωμάτων. Εξοπλίστε πλήρως την κουζίνα σας επιλέγοντας από την συλλογή μας πετσέτες ,σουπλά και τραπεζομάντηλα.\nΧρησιμοποιείται στα τελειώματα σε πετσέτες, ποδιές, φόρμες εργασίας, λευκά και βρεφικά είδη και ενδύματα. Διατίθεται σε διάφορα χρώματα, σε πλάτος από 9 έως 32 mm, σε ποπλίνα ή καρίνα.\nΠετσετα κουζίνας, υφασμένη στο υφαντήριο μας. Με κλωστές νηματοβαφής , σε διάφορα χρώματα. Μπορεί να κεντηθεί . Διάσταση 50x70εκ\nΞενοδοχειακός Ιματισμός Χονδρικής\nΣεντόνια βαμβακερά επαγγελματικής χρήσης παραγωγής μας, με 2% συρρίκνωση πυκνής ύφανσης δεν προκαλούν ερεθισμούς στο δέρμα και το κυριότερο είναι εύκολα στο σιδέρωμα. Κάθετη παραγωγή Διαφημιστικών Πετσετών εκτύπωσης με απόλυτο φωτορεαλισμό σε τιμές χονδρικής για την διαφημιστική καμπάνια της επιχείρησής σας. Εξαιρετικής ποιότητας Πετσετών Μπάνιου, δίκλωνες με νήματα πενιέ, πολύ απορροφητικές, με απαλό πέλος. Αντέχουν στην καθημερινή και υψηλή θερμοκρασία πλυσίματος χωρίς να χάνουν την απαλότητα του Εξοπλισμός ξενοδοχείων, καταλυμάτων, κλινικών και ναυτιλιακών εταιρειών προσφέροντας μια ευρεία γκάμα εξειδικευμένων προϊόντων επαγγελματικής χρήσεως


Η ελληνική μπύρα Berlin στα "ράφια" μας - Online Κάβα House of Wine - e-κάβα σου\nΗ ελληνική μπύρα Berlin στα "ράφια" μαςΑπό τον Ν. Ραδίση\nΜια ακόμα ελληνική Lager προσθέσαμε πρόσφατα στην ποικιλία μας. Η ελληνική Berlin, παρά το γερμανικότατο όνομα της, παράγεται στο Κυπαρίσσι Φθιώτιδας, απ’ την Ελληνική Ζυθοποιία Αταλάντης. Η ΕΖΑ, προσπαθεί τα τελευταία χρόνια να κάνει μια δυναμική επάνοδο στην αγορά μπύρας. Είναι γεγονός ότι μετά την αλλαγή των συνεργασιών της, όσο αφορά τις μπύρες εισαγωγής, είχε ένα μικρό θέμα με την δημοτικότητα της , το οποίο ξεπέρασε επενδύοντας σε ελληνικά προϊόντα, έχοντας υπέρ της τις συγκυρίες της εποχής. Την στροφή του έλληνα καταναλωτή στα εγχώρια προϊόντα.\nΗ Berlin είναι μια κλασσική Lager. Με 5% αλκοολικούς βαθμούς, σερβίρεται ιδανικά στους 4-6°C. Με φρέσκια και καθαρή γεύση βύνης, γίνεται εύκολα αντιληπτή στον ουρανίσκο η πικράδα του λυκίσκου. Η μπύρα συνδυάζεται εύκολα με όλες τις στιγμές στη χώρα μας, καθότι ταιριάζει με πλήθος εδεσμάτων της ελληνικής κουζίνας και αν καταναλωθεί κρύα, μπορεί να μας κάνει συντροφιά τις ζεστές μέρες και νύχτες του καλοκαιριού.\nΗ πολύχρονη εμπειρία και η τεχνογνωσία που διαθέτει η ΕΖΑ (μην ξεχνάμε ότι παρήγαγε στην Ελλάδα κατά το παρελθόν τις Löwenbräu και Stella Artois) σε συνδυασμό με το ταλέντο του Γερμανού αρχιζυθοποιού (ο οποίος είναι στην χώρα μας φιλοξενούμενος κατά περιόδους) και της ελληνικότατης ομάδας νέων ανθρώπων με αγάπη για την μπύρα, έφτιαξαν την ιδανική συνταγή. Πρόκειται για την ίδια ομάδα που συνέλαβε την καλοκαιρινή Blue Island και την ντελικάτη, νεοφερμένη Pilsner «ζ».\nΗ υψηλή ποιότητα της μπύρας εξασφαλίζεται μέσα απ’ τις αυστηρές προδιαγραφές της παραγωγικής διαδικασίας η οποία έχει και σχετικά υψηλό κόστος. Σημαντικό είναι ότι κατά την παραγωγή της, τηρείται πιστά ο Νόμος Αγνότητας της Μπύρας (Reinheitsgebot) του 1516, χρησιμοποιώντας αποκλειστικά νερό, βύνη, μαγιά και λυκίσκο. Το νερό που χρησιμοποιείται είναι άριστης ποιότητας, απ’ τις πηγές που διαθέτει η ζυθοποιία στον Παρνασσό. Τέλος η μακρά ωρίμανση των 21 ημερών, εξασφαλίζει τα τελικά χαρακτηριστικά που την κάνουν να ταιριάζει απόλυτα στο κλίμα και τις γευστικές συνήθειες της χώρας μας.\nΤο λογότυπο της είναι μια μαύρη αρκούδα που στο ένα της “χέρι” κρατάει ένα ποτήρι μπύρα. Η αρκούδα, είναι το σύμβολο της πόλης του Βερολίνου και του Διεθνούς Φεστιβάλ Κινηματογράφου που διεξάγεται που αλλού; Στο Βερολίνο! Η φιλοσοφία των υπευθύνων Marketing της ΕΖΑ, ήταν να γίνει αισθητή η παρουσία της και γι αυτό η Berlin «γκρέμισε το τοίχος του κατεστημένου..» Ένα κατεστημένο, που έκανε τις μπύρες να διακρίνονται ανάλογα το χρώμα της φιάλης. Δηλαδή τώρα, όταν ακούσετε «Πιάσε μια πράσινη» τι θα εννοούν; Υπάρχουν πάρα πολλές πράσινες φιάλες.. Ένα κατεστημένο που χάνει ποσοστό απ’ το μερίδιο αγοράς του, καθώς αξιόλογα ελληνικά προϊόντα δίνουν το βροντερό παρών σε κάθε σημείο πώλησης.\nΚρήτη και Οινοτουρισμός


Αποκαλύψεις της Καβαλιώτισσας καπνεμπόρου Οδέττης Πετρίδου στη δίκη Ανθόπουλου για το κύκλωμα τοκογλυφίας - KAVALA POST\nΑποκαλύψεις της Καβαλιώτισσας καπνεμπόρου Οδέττης Πετρίδου στη δίκη Ανθόπουλου για το κύκλωμα τοκογλυφίας\n«Είχε βάλει στο πατάρι 500 εκατομμύρια δραχμές που μου ζήτησε για να τα δώσει ως εγγύηση σε Τράπεζα» - Καταπέλτης κατά του πρώην υπουργού του ΠΑΣΟΚ\n16|10|2017 | 09:13\nΩς συγκλονιστική χαρακτηρίζεται η κατάθεση στο Τριμελές Εφετείο Κακουργημάτων, στην δίκη του πρώην Υφυπουργού του ΠΑΣΟΚ Γιάννη Ανθόπουλου που κατηγορείται για υπόθεση τοκογλυφίας της Καβαλιώτισσας καπνεμπόρου Οδέττης Πετρίδου, από τα αθηναϊκά ΜΜΕ, και η οποία ξεκίνησε την περασμένη εβδομάδα.\n«Είχε βάλει στο πατάρι -είπε η μάρτυρας- 500 εκατομμύρια δραχμές (περίπου 1,5 εκατομμύριο ευρώ) που μου ζήτησε για να τα δώσει ως εγγύηση σε Τράπεζα».\n«Του είπα -συνέχισε η μάρτυρας- ότι τα χρήματα δεν είναι δικά μου, είναι αγροτών και πρέπει να μου τα επιστρέψει. Του είπα κράτα 50 εκ. δραχμές (170 χιλ. ευρώ) για τον κόπο σου».\nΚαταθέτοντας στο δικαστήριο η καπνέμπορος από την Καβάλα, Οδέττη Πετρίδη, υποστήριξε ότι είχε απευθυνθεί στον Γιάννη Ανθόπουλο επειδή ήταν οικογενειακοί φίλοι για να μεσολαβήσει ως πολιτικός στην Αγροτική Τράπεζα που είχε πάψει να την δανείζει καθώς είχε μπει στον Τειρεσία.\nΑρχικά -υποστήριξε η μάρτυρας- ο πρώην πολιτικός τής ζήτησε 500 εκ. δραχμές (περίπου 1,5 εκ ευρώ) για να τα δώσει στην Τράπεζα ως εγγύηση.\nΌπως είπε η κ. Πετρίδου, μετέφερε τα χρήματα μέσα σε σάκο αεροπορικώς στην Αθήνα και ο Γιάννης Ανθόπουλος της είπε να περάσει από την αίθουσα VIP για να μην χτυπήσουν τα μηχανάκια του αεροδρομίου. «Πίστευα ότι πραγματικά ήθελε να μας βοηθήσει. Πέρασαν 10 με 15 ημέρες και άρχισε η δικηγόρος μου να ανησυχεί που δεν είχαμε απάντηση… Πήγαμε στην Αθήνα να ζητήσουμε τα χρήματα. Τότε τον είδαμε να τα κατεβάζει από το πατάρι κι εγώ και η δικηγόρος. Του είπα ότι τα χρήματα δεν είναι δικά μου, είναι αγροτών και πρέπει να μου τα επιστρέψει. Του είπα κράτα 50 εκ. δραχμές (170 χιλ ευρώ) για τον κόπο σου».\nΣτη συνέχεια την έφερε σε επαφή με την εταιρία Namaco προκειμένου να την δανείζει με εικονικές συμβάσεις αγοραπωλησίας καπνού. Η κ. Πετρίδου ίδρυσε δύο εταιρίες ώστε να φαίνεται ότι η Namaco αγοράζει καπνό από τη μία και πουλάει στην άλλη.\n«Δανειοδοτούσαν ανθρώπους που έφταναν στα γόνατα, αυτό ήταν το επάγγελμα τους» είπε η κ. Πετρίδου. Όπως υποστήριξε η μάρτυρας κάθε φορά που εκταμιευόταν ένα ποσό, έδινε στον Γιάννη Ανθόπουλο ποσοστό 10%. «Μου έλεγε ότι αυτό ήταν η “γλύκα” τους για να μας ξαναβοηθήσουν» σημείωσε προσθέτοντας «θεωρώ ότι τα μοιράζονταν». Έτσι έδωσε συνολικά ποσό 1,7 εκ. ευρώ, χωρίς να πουληθεί «ούτε κιλό καπνού» όπως είπε χαρακτηριστικά .\nΜάλιστα, σύμφωνα με την κ. Πετρίδου, ο Γιάννης Ανθόπουλος δεν περιορίστηκε στον τοκογλυφικό δανεισμό αλλά της πρότεινε να εμπλακεί και σε ξέπλυμα χρήματος. «Όταν γονατίσαμε μας πρότειναν εμπορία κεφαλαίου. Έφερε (σ.σ. ο Γιάννης Ανθόπουλος) μια σακούλα με χρήματα. Μη φοβάσαι μου είπε είναι από κοσμήματα, από πολύτιμους λίθους. Μας προόριζαν για βαποράκια ξεπλύματος! Εκεί τινάξαμε τα δεσμά», είπε η μάρτυρας.\nΗ κατάθεση της κ. Πετρίδου θα συνεχιστεί στις 19 Οκτωβρίου 2017.\n30|10|2017 | 16:12


Εκπομπές μαγειρικής: Επιλέξαμε τις αγαπημένες μας για το 2019 - www.olivemagazine.gr\nΑπό: OliveMagazine | 17.12.2019 | Θέματα\nΕίμαστε λάτρεις των μαγειρικών εκπομπών και το 2019 ήταν μια καλή χρονιά ομολογουμένως και για την ελληνική τηλεόραση αλλά και τη δημοφιλή διαδικτυακή πλατφόρμα Nertflix που συνεχώς προβάλλει παραγωγές που σχεδόν αυτόματα μπαίνουν στην watch list μας.\nΑν, όπως κι εμείς, χαλαρώνετε βλέποντας εκπομπές μαγειρικής στη μικρή οθόνη και τη οθόνη του υπολογιστή, τότε θα απολαύσετε τη λίστα που φτιάξαμε με τις αγαπημένες μας. Αποτελούν όλες αληθινή πηγή έμπνευσης.\nΗ αγαπημένη σεφ Ντίνα Νικολάου, αεικίνητη, δημιουργική και με μεγάλη πορεία σε επαγγελματικές και τηλεοπτικές κουζίνες, φέρνει στις οθόνες μας στον Ant1 το θαυμαστό κόσμο του ψησίματος στον φούρνο κάθε Σαβ/κο με ένα υπέροχο concept που λατρέψαμε από το πρώτο επεισόδιο. Στο «εργαστήρι» της φτιάχνει αρτοποιήματα κάθε λογής, από την Ελλάδα και το εξωτερικό, παρουσιάζοντας συνταγές και χρήσιμα tips. Φιλοξενεί και έναν εξειδικευμένο αρτοποιό ή ζαχαροπλάστη που αποκαλύπτει τεχνικές και μυστικά επιτυχίας.\nΜια νέα ταξιδιωτική εκπομπή με τίτλο «StrEAT Food» και ξεναγό τον σεφ Βασίλη Καλλίδη, έκανε πρεμιέρα στον ΑΝΤ1 τον Ιούνιο. Ο δημοφιλής σεφ, που είναι λάτρης του street food, παρουσίαζε νέους τόπους, γειτονιές και γεύσεις συνομιλώντας με ντόπιους, μαγειρεύοντας στις κουζίνες τους ή ακόμη και στη μέση του δρόμου συστήνοντας παραδοσιακά προϊόντα και υλικά καθώς και τοπικές συνταγές από τη μαγειρική κουλτούρα ανά τον κόσμο. Την ίδια στιγμή, ελληνικές συνταγές και γεύσεις ταξίδεψαν με τη σειρά τους έως την άλλη άκρη του κόσμου πρωταγωνιστώντας σε ένα παιχνίδι ανταλλαγής γεύσεων.\nΟ διάσημος σεφ Ντέιβιντ Τσανγκ συνεργάζεται ξανά με το Netflix για μια νέα εκπομπή της οποίας ο τίτλος -αντικειμενικά- δεν είναι και τόσο πρωτότυπος ωστόσο, είναι ενδιαφέρουσα και χαλαρή. Αυτό βέβαια είναι αναμενόμενο δεδομένης της εμπειρίας και του ταμπεραμέντου του Τσανγκ, σεφ του Momofuku και παρουσιαστή της δημοφιλούς εκπομπής, που επίσης προβάλλεται στο Netflix, Ugly Delicious. Το format της εκπομπής είναι απλό: Ο Τσανγκ ταξιδεύει σε έναν δημοφιλή προορισμό με έναν από τους celebrity φίλους του και δοκιμάζουν πρωινό, μεσημεριανό και δείπνο. Οι προορισμοί τους περιλαμβάνουν μεταξύ άλλων Βακούβερ, Καναδά, Μαρακές, Μαρόκο, Λος Άντζελες κ.λ.π.\nΟ συγγραφέας και σκηνοθέτης Τζον Φαβρό και ο ιδιοκτήτης food truck Ρόι Τσόι συνεργάζονται ξανά, μετά την ταινία Chef, σε μια σειρά όπου μαγειρεύουν μαζί με διάσημους φίλους τους από το Hollywood και τη βιομηχανία της εστίασης. Σταρ όπως ο Ρόμπερτ Ντάουι Τζούνιορ, η Γκουίνεθ Πάλτροου και ο Ντειβιντ Τζανγκ είναι μερικοί από τους καλεσμένους του διδύμου που μαζί τους κουβεντιάζουν, λένε ανέκδοτα ενώ παράλληλα δείχνουν και ωραίες, χρηστικές συμβουλές για την κουζίνα.\nΟι κινηματογραφιστές που βρίσκονται πίσω από το Chef’s Table παίρνουν τα μικρόφωνα και τις κάμερες στο δρόμο και «σερβίρουν» νοστιμιές του δρόμου στη μικρή οθόνη. Τοπικές κουζίνες από 9 διαφορετικές ασιατικές χώρες έκαναν επιτυχημένο ντεμπούτο στα πρώτα επεισόδια ενώ αντίστοιχη επιτυχία αναμένεται να σημειώσει και η συνέχεια.\nΒασίλης Καλλίδης, Ντίνα Νικολάου


Κεφάλαιο 15: Να Είσαι “Ζωντανός”\nΓιατί οι Χριστιανοί — ιδιαίτερα οι δραστήριοι Χριστιανοί—μερικές φορές φαίνεται να έχουν περισσότερα προβλήματα από τα συνηθισμένα; Η παρακάτω ιστορία εξηγεί το γιατί.\nΟ Γιάννης και ο Στάθης ήταν φίλοι. Μια μέρα, ο Γιάννης ρώτησε, “Στάθη, πώς γίνεται εσύ που είσαι Χριστιανός να έχεις τόσα προβλήματα και δοκιμασίες και συμφορές; Ενώ εγώ δεν πιστεύω στο Θεό, κι ωστόσο δεν έχω τόσα προβλήματα όσα έχεις εσύ!\n“Λοιπόν, Γιάννη, δεν ξέρω γιατί. Φαντάζομαι ότι θα πρέπει να σκεφτώ για λίγο πριν μπορέσω να σου δώσω μια εξήγηση,” απάντησε ο Στάθης.\nΜερικές μέρες αργότερα οι δυο τους πήγαν να κυνηγήσουν αγριόπαπιες.\nΟ Γιάννης έριξε με το όπλο του σ’ ένα κοπάδι πάπιες, και αρκετές από αυτές έπεσαν μέσα στα ρηχά νερά της λιμνούλας απ’ όπου είχαν πετάξει. Μερικές ήταν ψόφιες, όμως μερικές άλλες ήταν πληγωμένες μόνο. Ο Γιάννης ήξερε από πείρα ότι μερικές φορές οι πληγωμένες πάπιες θα ξανασηκωθούν και θα ξαναπετάξουν μακριά αν δεν τις αρπάξεις γρήγορα. Κι όπως ο Στάθης πήγαινε προς στο σημείο που είχαν πέσει οι πάπιες ο Γιάννης του φώναξε,\n“Βάλε στο σάκο τις ζωντανές! Βάλε στο σάκο τις ζωντανές! Μην ανησυχείς για τις ψόφιες! Αυτές μπορείς να τις μαζέψεις αργότερα!\nΌταν ο Στάθης επέστρεψε με τις πάπιες, υπήρχε ένα χαμόγελο στο πρόσωπό του. “Νομίζω ότι βρήκα την απάντηση στην ερώτησή σου!” είπε. “Βλέπεις, εγώ είμαι ζωντανός! Ο Διάβολος φοβάται μήπως και του ξεφύγω, γι’ αυτό προσπαθεί να με βάλει στο σάκο του πρώτο. Ενώ εσύ … που λες, είσαι ψόφιος. Σ’ έχει αρπάξει ήδη, έτσι δεν ανησυχεί καθόλου για το τι κάνεις!”\nΑκριβώς έτσι συμβαίνει και με μας. Ο Διάβολος δεν μπορεί να μας ξαναπάρει αφού σωθούμε—ανήκουμε στον Κύριο για πάντα! Σίγουρα όμως προσπαθεί να μας εμποδίσει να γίνουμε δραστήριοι Χριστιανοί. Γι’ αυτό μην αφήνεις τις επιθέσεις του να σε καθυστερήσουν ή να σε εμποδίσουν, επειδή αν συνεχίσεις να επιμένεις, θα κερδίσεις τη μάχη και θα πάρεις την ανταμοιβή που σου έχει ο Κύριος και σε περιμένει!\n“Μακάριος ο άνθρωπος που υπομένει, επειδή όταν αντέξει την δοκιμασία, θα λάβει το στεφάνι της ζωής, το οποίο υποσχέθηκε ο Θεός σ’ εκείνους που τον αγαπούν.” (Ιακώβου 1:12)


Η Mozilla ισχυρίζεται πλέον ότι διαθέτει τον πιο ασφαλή web browser, καθώς ενεργοποιεί αυτόματα την λειτουργία Total Cookie Protection για όλους τους χρήστες της desktop έκδοσης (Windows, Mac, Linux) του Firefox browser.\nΗ λειτουργία Total Cookie Protection είναι η πιο πολλά υποσχόμενη και ισχυρή προστασία μέχρι σήμερα, διότι ουσιαστικά περιορίζει τα cookies στις ιστοσελίδες όπου δημιουργούνται και αποτρέπει στις υπηρεσίες tracking να τα χρησιμοποιούν προκειμένου να παρακολουθήσουν το στυλ περιήγησης του χρήστη καθώς ο τελευταίος μεταπηδά από ιστοσελίδα σε ιστοσελίδα.\nΗ Mozilla υπόσχεται ότι το Total Cookie Protection προσφέρει όντως ισχυρή προστασία από το tracking και μάλιστα χωρίς να επηρεάζεται στο ελάχιστο η εμπειρία πλοήγησης του χρήστη. Σε κάθε ιστοσελίδα που επισκέπτεται ο χρήστης δημιουργείται ένας ξεχωριστός φάκελος με τα cookies, ενώ μέχρι πρότινος όλα τα cookies από όλες τις ιστοσελίδες αποθηκευόταν σε ένα κοινό μέρος και από εκεί μπορούσαν να τα βλέπουν όλες οι ιστοσελίδες και οι υπηρεσίες tracking.\nΜε την ξεχωριστή δημιουργία φακέλων cookies για κάθε ιστοσελίδα θεωρητικά θα προστατεύεται καλύτερα η ιδιωτικότητα του χρήστη, ενώ ενδέχεται να σταματήσει και η επιθετική εμφάνιση των διαφημίσεων. Ο κύριος στόχος, όμως, είναι να μειωθεί δραματικά η ποσότητα των δεδομένων που συλλέγουν διάφορες εταιρείες για τους χρήστες.\nΤο Total Cookie Protection είχε λανσαριστεί από τη Mozilla τον Φεβρουάριο του 2021, αλλά μέχρι πρότινος περιοριζόταν η χρήση του μόνο στα private windows. Πλέον είναι ενεργοποιημένο παντού για τους χρήστες σε όλο τον κόσμο.


Γιατί μαυρίζουμε το καλοκαίρι; Η λεπτή γραμμή πριν το έγκαυμα – Τα Νέα της Υγείας\nΓιατί μαυρίζουμε το καλοκαίρι; Η λεπτή γραμμή πριν το έγκαυμα\nΕίναι πάλι αυτή η εποχή του χρόνου, όταν µικροί και µεγάλοι σπεύδουν στις παραλίες για µια ανάσα δροσιάς και λίγη ηλιοθεραπεία. Ξέρετε όµως στ’ αλήθεια τι συµβαίνει στο δέρµα σας όταν εκτίθεται στον ήλιο και γιατί αντιδρά µε κοκκίνισµα ή ακόµα και µε «φουσκάλες» ή ξεφλούδισµα όταν το παρακάνετε;\nΌπως εξηγεί η Ελληνική Δερµατολογική & Αφροδισιολογική Εταιρεία (ΕΔΑΕ), το δέρµα έχει ανάγκη το φως του ήλιου για να συνθέσει βιταµίνη D η οποία είναι σηµαντική για πολλές λειτουργίες του οργανισµού. Ωστόσο αυτό δεν είναι απαραίτητο να γίνει ούτε στις 3 το µεσηµέρι ούτε µε τις ώρες: λίγα λεπτά έκθεσης στον ήλιο νωρίς το πρωί ή αργά το απόγευµα είναι αρκετά.\nΟ ήλιος εκπέµπει τρία είδη υπεριώδους ακτινοβολίας (UV): την UVA, την UVB και την UVC. Η UVC απορροφάται στο µεγαλύτερο µέρος της από την ατµόσφαιρα, αλλά οι άλλες δύο φθάνουν στην επιφάνεια της γης και µπορούν να εισδύσουν στο απροστάτευτο δέρµα. Η UVB εισδύει στην επιφανειακή στοιβάδα του (την επιδερµίδα) και η UVA στις βαθύτερες στοιβάδες του.\nΌταν η UV του ηλίου είναι έντονη ή/και όταν η έκθεση του δέρµατος σε αυτήν υπερβαίνει τα λίγα λεπτά, ενεργοποιούνται ορισµένα κύτταρα στην επιδερµίδα (λέγονται µελανοκύτταρα) που περιέχουν την φυσική χρωστική ουσία του, την µελανίνη. Η µελανίνη εκκρίνεται για να προστατεύσει τις βαθύτερες στοιβάδες του δέρµατος από την UV και είναι υπεύθυνη για το µαύρισµά του.\nΟ µηχανισµός αυτός είναι πολύ αποδοτικότερος στους ανθρώπους µε σκουρόχρωµο δέρµα, µαλλιά και µάτια απ’ ό,τι στους ανοικτόχρωµους.\nΌταν το δέρµα εκ φύσεως δεν παράγει πολλή µελανίνη ή η έκθεση στον ήλιο είναι απότοµη και έντονη, η συνέπεια είναι το ηλιακό έγκαυµα, που οφείλεται στο ότι η UV προκαλεί βλάβες (µεταλλάξεις) στο DNA της επιφανειακής στοιβάδας των δερµατικών κυττάρων (λέγονται κερατινοκύτταρα).\nΤα κερατινοκύτταρα µε το «τραυµατισµένο» DNA αρχίζουν να παράγουν ορισµένα µόρια που προσελκύουν κύτταρα του ανοσοποιητικού για να αρχίσει η αντιµετώπιση του προβλήµατος. Αυτά τα ανοσοενεργά κύτταρα φθάνουν στο σηµείο της βλάβης µέσω του αίµατος, που διαφεύγει από τα µικρά αγγεία στους χώρους ανάµεσα στα κύτταρα και στις διάφορες δοµές του δέρµατος, µε συνέπεια να αρχίσει η περιοχή να διογκώνεται και να κοκκινίζει, προκαλώντας αίσθηµα θερµότητας και πόνο.\nΗ εισβολή των κυττάρων του ανοσοποιητικού στην περιοχή αρχίζει σύντοµα µετά τη βλάβη, ενόσω ο πάσχων µπορεί να βρίσκεται ακόµα στην παραλία, αλλά αυξάνεται σηµαντικά περίπου µία ώρα αφότου φύγει από τον ήλιο και κορυφώνεται 24 έως 48 ώρες αργότερα – και αυτό ακριβώς εξηγεί γιατί το κοκκίνισµα και ο πόνος του ηλιακού εγκαύµατος µπορεί να γίνουν αισθητά το επόµενο πρωί ή βράδυ.\nΌταν τα ανοσοποιητικά κύτταρα φθάσουν στο σηµείο της βλάβης, κάποια από αυτά αρχίζουν να επιδιορθώνουν τα δερµατικά κύτταρα που επιδέχονται επιδιόρθωσης και άλλα εκκρίνουν χηµικές ουσίες που οδηγούν τα κύτταρα µε τις µεγαλύτερες βλάβες στην αυτοκαταστροφή. Αυτό είναι απαραίτητο γιατί οι αδιόρθωτες βλάβες στο DNA ανοίγουν τον δρόµο στην ανάπτυξη καρκίνου.\nΜε πολλαπλή σκλήρυνση κινδυνεύουν όσοι εκτίθενται σε χρώματα, βερνίκια και διαλυτικά


Παρουσιάστηκε το νέο αυτόνομο αυτοκίνητο της Google | Techingreek.com\nΌταν πριν από μερικά χρόνια η Google προσπαθούσε να δημιουργήσει ένα σύστημα αυτόματης οδήγησης σε ένα Toyota Prius, διχάστηκα. Όντας φανατικός της αυτοκίνησης, δεν μπορούσα να φανταστώ ότι κάποια μέρα απλά θα μπαίνουμε σε ένα αυτόνομο όχημα και θα φτάνουμε στον προορισμό μας χωρίς να οδηγούμε εμείς. Από άλλη οπτική γωνία όμως, η ικανοποίηση για τα αλαματώδη τεχνολογικά επιτεύγματα που βοηθούν όλο και περισσότερους ανθρώπους, με έκαναν να το ξανασκεφτώ.\nΤην περασμένη Τρίτη έγινε η παρουσίαση του νέου αυτόνομου αυτοκινήτου της Google που είχε μήνες στα σκαριά των μυστικών της εργαστηρίων. Και αυτή τη φορά δεν είναι ένα “εξελιγμένο” Prius, δεν παρκάρει απλά μόνο του ούτε φρενάρει άγαρμπα. Δεν έχει τιμόνι ή πεντάλ. Πρόκειται για ένα αποκλειστικά αυτόνομο όχημα, όπου ο οδηγός επιβάτης απλά κάθεται στη θέση του, δένει τη ζώνη ασφαλείας και πατάει το κουμπί Start.\nΤο Google Car είναι προγραμματισμένο να αναγνωρίζει φωνητικές εντολές, διαθέτει κάμερες και αισθητήρες στην οροφή του, είναι ηλεκτρικό ενώ χωράει 2 επιβάτες. H μέγιστη ταχύτητά του είναι τα 40 km/h ενώ κατά τη διάρκεια του ταξιδιού μπορείτε να χαζεύετε την κεντρική οθόνη με πληροφορίες όπως θερμοκρασία, εκτιμώμενο χρόνο άφιξης στον προορισμό ή απλά να τσεκάρετε το Gmail σας. Το νέο αυτόνομο όχημα της Google διαθέτει δύο ηλεκτροκινητήρες, παρπρίζ από πλαστικό ενώ το μπροστινό μέρος είναι φτιαγμένο από πεπιεσμένο αφρό.\n“Το Google Car αναγνωρίζει φωνητικές εντολές, διαθέτει κάμερες και αισθητήρες, είναι ηλεκτρικό και χωράει 2 επιβάτες”\nΌχι, η Google δεν πρόκειται να γίνει μια μικρή αυτοκινητοβιομηχανία. Δεν έχει την τεχνολογία, την τεχνογνωσία ή τις εγκαταστάσεις για ένα τέτοιο εγχείρημα. Ο Sergey Brin είχε δηλώσει ανοιχτά πως έψαχνε κάποια μεγάλη αυτοκινητοβιομηχανία για συνεργασία. Βέβαια με τόσα δισεκατομμύρια σε κέρδη όλα γίνονται. Άλλωστε δεν είναι η πρώτη φορά που η Google δραστηριοποιείται εκτός web. Τα Project Loon, Google Fiber ακόμα και τα Chromebooks αποτελούν ένδειξη ότι η εταιρία προσπαθεί να σκεφτεί “out of the box”. Επίσης είναι πολύ νωρίς να γίνεται λόγος για την μαζική παραγωγή του πρωτότυπου αυτού οχήματος, μας δείχνει όμως το μέλλον…\nΌσο για την αρχική μου “φοβία”, την άφησα στην άκρη καταλήγοντας τελικά ότι ίσως να χρειαζόμαστε αυτόνομα αυτοκίνητα. Θα τα χρησιμοποιούμε μέσα στις πόλεις μειώνοντας τις εκπομπές ρύπων και αυξάνοντας τον ελεύθερο χώρο. Θα ανοίγουμε την εφαρμογή στο κινητό μας, θα καλούμε ένα αυτόνομο όχημα, θα μπαίνουμε μέσα και θα φτάνουμε στον προορισμό μας. Το αυτοκίνητο έπειτα μπορεί να εξυπηρετήσει κάποιον άλλο. Δε θα οδηγούμε μεθυσμένοι, θα γίνονται λιγότερα ατυχήματα ενώ θα ευνοηθούν και ομάδες που η οδήγηση καθίσταται απαγορευτική όπως οι ηλικιωμένοι, τυφλοί κτλ.\nΠιστεύετε ότι η Google θα αλλάξει τα δεδομένα της αυτοκίνησης;\nMozilla Flame: προπαραγγείλετε τώρα το μέλλον του Firefox OS [εικόνες, specs, τιμή]\nH LG Electronics χορηγός στο φιλανθρωπικό γεύμα του Κέντρου Ειδικών Ατόμων ‘Η ΧΑΡΑ’


Smartphones Samsung Tablets Gadgets\nΗ Samsung παρουσίασε σήμερα ό,τι νεότερο έχει να επιδείξει σε κινητά τηλέφωνα, wearables, τηλεοράσεις, συσκευές ήχου και οικιακής χρήσης, μέσα από την εικονική εμπειρία «Life Unstoppable», αποσκοπώντας στο να δείξει πώς η νέα σειρά του 2020 θα βελτιώσει τον σύγχρονο συνδεδεμένο τρόπο ζωής.\nΤο RB7300T Classic Refrigerator με την τεχνολογία SpaceMax και τη σειρά εξατομικευμένων Bespoke ψυγείων, που λανσάρονται στην ευρωπαϊκή αγορά.\nΗ Samsung δίνει, επίσης, ιδιαίτερη προσοχή στο αυξανόμενο ενδιαφέρον για τη μείωση της σπατάλης τροφίμων στο σπίτι. Οι τελευταίες τάσεις δείχνουν πως οι καταναλωτές επισκέπτονται το supermarket λιγότερο αλλά αγοράζουν περισσότερα σε κάθε επίσκεψη. Η Samsung εντόπισε μια ανάγκη για ψυγειοκαταψύκτες με μεγαλύτερο χώρο για φρούτα και λαχανικά, ώστε να διατηρούνται φρέσκα για ακόμη περισσότερο. Ο RB7300T Classic Refrigerator προσφέρει επαναστατική δυνατότητα χωρητικότητας χάρη στη μοναδική τεχνολογία της Samsung SpaceMax, η οποία επιτρέπει αποθήκευση μέχρι και 385 λίτρα και τρεις διαφορετικές επιλογές επιπέδων, για να ανταποκρίνεται σε μεγαλύτερες ποσότητες φρούτων και λαχανικών. Η ενεργειακή του απόδοση βοηθάει, επίσης, τους καταναλωτές να διατηρούν ένα βιώσιμο τρόπο ζωής. Βελτιστοποιημένος για εξοικονόμηση, ο Digital Inverter Compressor προσαρμόζει αυτόματα την ταχύτητά του ανάλογα με το περιεχόμενο του ψυγείου, χρησιμοποιώντας μέχρι και 50% λιγότερη ισχύ.\nΑκόμη, η Samsung καλωσόρισε μια νέα εποχή έξυπνου, ενεργειακά βιώσιμου καθαρισμού ρούχων με το νέο Πλυντήριο Ρούχων WW9800T και το νέο στεγνωτήριο ρούχων DV8000T Tumble Dryer. Το πλυντήριο ρούχων με τεχνολογία AI έρχεται με ένα διαισθητικό πίνακα ελέγχου ο οποίος μαθαίνει αυτόματα τις προτιμώμενες ρυθμίσεις και κύκλους πλύσης. Ακόμη, η τεχνολογία EcoBubble της Samsung μεγιστοποιεί την αποδοτικότητα του μαλακτικού, αναμιγνύοντάς το με αέρα και νερό για να το μετατρέψει σε απαλές φυσαλίδες. Με την εμβληματική τεχνολογία QuickDrive, η νέα σειρά συσκευών μειώνει τον χρόνο πλύσης έως και 50% και την κατανάλωση ενέργειας έως και 20%.


Αποχώρηση Σάρι και για οικογενειακούς λόγους - Serie A - Novasports.gr\nΟ 60χρονος προπονητής άφησε το Λονδίνο και την Τσέλσι για το Τορίνο και τη Γιουβέντους και στην απόφασή του σημαντικό ρόλο διαδραμάτισε κι η οικογένειά του.\nΟ Μαουρίτσιο Σάρι είχε κι οικογενειακούς λόγους για να επιστρέψει στην Ιταλία\nΎστερα από μία σεζόν στο «Στάμφορντ Μπριτζ», ο Μαουρίτσιο Σάρι επιστρέφει στα πάτρια εδάφη, όχι για τη Νάπολι αλλά για τη Γιουβέντους. Στην ανακοίνωση των πρωταθλητών Ιταλίας παρουσιάζεται το βιογραφικό του Σάρι, αλλά η ουσία βρίσκεται στην ανακοίνωση της Τσέλσι. Σε αυτήν, υπάρχει τοποθέτηση της διευθύντριας των Λονδρέζων και δεξιού χεριού του Ρομάν Αμπράμοβιτς, Μαρία Γκρανοβσκάια, σχετικά με την αποχώρηση του Ιταλού προπονητή.\n«Σε συζητήσεις που είχαμε μετά τον τελικό του Europa League, ο Μαουρίτσιο μας κατέστησε σαφές πως είχε μεγάλη επιθυμία να επιστρέψει στην πατρίδα του, εξηγώντας μας τους λόγους. Ήταν πολύ σημαντικό για εκείνον να βρίσκεται κοντά στην οικογένειά του αλλά και στους γονείς του, που είναι μεγάλοι σε ηλικία, ούτως ώστε να τους προσέχει» σημείωσε η αξιωματούχος των «Μπλε» δίνοντας μια άλλη διάσταση στην απόφαση του 60χρονου Ναπολιτάνου.


Έλενα Παπαρίζου: Θα είναι πάντα η πρώτη - Hellenic Voice\nΑρχική Lifestyle Έλενα Παπαρίζου: Θα είναι πάντα η πρώτη\nΈλενα Παπαρίζου: Θα είναι πάντα η πρώτη\n16 χρόνια μετά την πρώτη νίκη της Ελλάδας, η Έλενα Παπαρίζου αναμένεται να εμφανιστεί στον μεγάλο τελικό της φετινής Eurovision που θα πραγματοποιηθεί το Σάββατο 22 Μαΐου στο Ρότερνταμ της Ολλανδίας.\nΟι 6 επίτιμοι καλεσμένοι του μεγάλου τελικού είναι: Lenny Kuhr (Ολλανδία 1969), Teach-In (Ολλανδία 1975), Sandra Kim (Βέλγιο 1986), Έλενα Παπαρίζου (Ελλάδα 2005), Lordi (Φινλανδία 2006) και Måns Zelmerlöw (Σουηδία 2015). Μπορεί ο περσινός διαγωνισμός να ακυρώθηκε για πρώτη φορά στα χρονικά, ωστόσο φαίνεται πως φέτος οι διοργανωτές ετοιμάζουν πολλές εκπλήξεις για τις τρεις φαντασμαγορικές βραδιές.\nH συμμετοχή της Ελλάδας\nΣυνέντευξη στην ΕΡΤ παραχώρησε η Στεφανία Λυμπερακάκη, η οποία μίλησε στη Νάντια Κοντογεώργη, για την επερχόμενη συμμετοχή της στη Eurovision 2021. Αυτές τις μέρες, η 18χρονη τραγουδίστρια που μεγάλωσε και ζει στην Ουτρέχτη της Ολλανδίας, βρίσκεται στην Αθήνα, καθώς έχει μπει στο στούντιο για να ηχογραφήσει ορισμένα νέα τραγούδια που έχουν συνθέσει ο Δημήτρης Κοντόπουλος, ο οποίος μετρά ήδη αρκετές επιτυχίες στην ιστορία της Eurovision, και οι Arcade.\nΤη σκηνική παρουσία της στη Eurovision θα αναλάβει ο Φωκάς Ευαγγελινός.\n«Μέχρι στιγμής έχουμε ετοιμάσει δύο νέα τραγούδια. Δεν μπορώ να πω κάτι παραπάνω. Σήμερα θα πάω για ένα ακόμα. Είναι τόσο πολύ ωραίο όλο αυτό. Θέλω μόνο να τραγουδάω. Δεν με ενδιαφέρει τίποτα άλλο» δήλωσε η Στεφανία και παράλληλα αποκάλυψε την αντίδραση της όταν της έγινε πρώτη φορά η πρόταση να εκπροσωπήσει την Ελλάδα στη Eurovision: «Έκλαιγα. Ήταν το όνειρο μου και τώρα θα γίνει αληθινό. Δεν βλέπω την ώρα. Έβλεπα τη Eurovision από μικρό κοριτσάκι». Μάλιστα, χαρακτήρισε την Έλενα Παπαρίζου «θεά» και την σύγκρινε με την Μπιγιονσέ.\nΗ Στεφανία Λυμπερακάκη που γεννήθηκε το 2002 από Έλληνες γονείς στην Ουτρέχτη της Ολλανδίας, είναι ήδη πολύ γνωστή στη γενέτειρά της αλλά και τις σκανδιναβικές χώρες. Tο πρώτο της single «Stupid Reasons» σε σύνθεση και στίχους των Joachim Vermeulen Windsant και Maarten ten Hove κυκλοφόρησε το 2018 ενώ νωρίτερα το κανάλι της στο YouTube είχε γεμίσει με της δικές της διασκευές σε γνωστά ξενόγλωσσα pop κομμάτια. Πρόσφατα, κυκλοφόρησε και η 2η δισκογραφική της δουλειά με τίτλο «Turn around». Το 2016 έλαβε μέρος στον διαγωνισμό της Junior Eurovision ως μέλος του συγκροτήματος Kisses που εκπροσώπησε την Ολλανδία τερματίζοντας στην 8η θέση με 174 βαθμούς.\nΠροηγούμενο άρθροΔένδιας: Η Αίγινα του Ιωάννη Καποδίστρια


Μέχρι εδώ μπόρεσε ο Γ. Αλαφούζος\nΗ απόφαση του Γιάννη Αλαφούζου να αποσυρθεί από τον Παναθηναϊκό είναι μια αναπόφευκτη κίνηση. Ο επιχειρηματίας, ιδιοκτήτης ΜΜΕ (όμιλος ΣΚΑΪ) ανέλαβε σε μία δύσκολη εποχή την ΠΑΕ και τη διέσωσε, με προσωπικό αγώνα και μόχθο. Το Τριφύλλι θα είχε καταρρεύσει το 2011, όταν άδειασαν τα ταμεία της. Στη διαδρομή, όμως, ο Γ. Αλαφούζος υπέπεσε σε σφάλματα τα οποία είχαν σημαντικές συνέπειες και για την ομάδα και για τον ίδιο, ενώ και οι προθέσεις του για αλλαγή του ελληνικού ποδοσφαίρου δεν βρήκαν ανταπόκριση. [Read more…]\nFiled Under: Αθλητισμός, Ραδιόφωνο, Τηλεόραση Tagged With: Γιάννης Αλαφούζος, όμιλος Βαρδινογιάννη, ΠΑΕ Παναθηναϊκός, ΣΚΑΪ\nMega: Βύθιση ή διάσωση;\nΟι τράπεζες κρατούν το τιμόνι, οι μέτοχοι περιμένουν\nΔιαπραγματεύσεις μεταξύ των μετόχων του Mega και τραπεζών για το μέλλον της τηλεοπτικής εταιρείας. Μεταξύ των δύο πλευρών δεν υπάρχει ομοφωνία και κάθε μέρα που περνάει επιβαρύνεται η κατάσταση στον τηλεοπτικό σταθμό. Υπό την πίεση που ασκούν όλες οι πλευρές, η Grant Thornton ανέλαβε για λογαριασμό των τραπεζών να συντάξει ένα νέο business plan με πιο επικαιροποιημένα στοιχεία από αυτά του Μαρτίου. Με την έκδοσή του θα υπάρξει νέος κύκλος συζητήσεων, ενώ στο μεσοδιάστημα αναμένεται να πραγματοποιηθούν συναντήσεις μεταξύ των εκπροσώπων των μετόχων. [Read more…]\nFiled Under: HOME-RIGHT, Τηλεόραση Tagged With: Grant Thornton, Mega, όμιλος Βαρδινογιάννη\nΕργαζόμενοι MEGA: 500 ημέρες αβεβαιότητας, 500 ημέρες ασάφειας, 500 ημέρες αγωνίας. Πάει πολύ”\nΤον Μάρτιο του 2016 άνοιξε για το MEGA ένας μεγάλος κύκλος προβλημάτων. Όλο αυτό το διάστημα το κανάλι δεν εγκαταλείφτηκε από τους εργαζόμενους που με προσωπικό κόστος αποφάσισαν να στηρίξουν την επιχείρηση στην οποία είχαν επενδύσει για πολλά χρόνια τον κόπο και τις ικανότητες τους. Η απόφαση αυτή βρήκε τη θετική ανταπόκριση των χιλιάδων τηλεθεατών που καθημερινά αποδείκνυαν ότι το πρόγραμμα του MEGA βρισκόταν ψηλά στις προτιμήσεις τους. [Read more…]\nFiled Under: Ανακοινώσεις, Τηλεόραση Tagged With: Mega, Βαγγέλης Μαρινάκης, εργαζόμενοι MEGA, Ιβάν Σαββίδης, όμιλος Βαρδινογιάννη\nΣτάση αναμονής στην Τηλέτυπος\nΘολό παραμένει το τοπίο στο Mega και μετά την έκτακτη γενική συνέλευση της περασμένης Πέμπτης. Με πρόταση της Elkin Holdings τοποθετήθηκαν, με ομόφωνη απόφαση των μετόχων, στο ΔΣ οι Παναγιώτης Παπανελόπουλος, Γιώργος Λύτραινας, Γιώργος Δημάκης, Μάρκος Xύτας, Παντελής Ντίλης (ο τελευταίος προήλθε από την πλευρά του Ιβάν Σαββίδη). Στη συνεδρίαση εκπροσωπήθηκαν και οι τρεις κύριοι μέτοχοι, ο Όμιλος Βαρδινογιάννη, η Άλτερ Έγκο του Βαγγέλη Μαρινάκη και η Dimera Media του Ιβάν Σαββίδη. [Read more…]\nFiled Under: HOME, Τηλεόραση Tagged With: "Αλτερ Έγκο", Dimera Media, Mega, Γιώργος Δημάκης, Γιώργος Λύτραινας, Μάρκος Χύτας, όμιλος Βαρδινογιάννη, Παναγιώτης Παπανελόπουλος, Παντελής Ντίλης\nΤι θα γίνει στο Mega;\nΟι διαπραγματεύσεις που θα γίνουν μεταξύ των μετόχων του Mega ως και τις 17 Αυγούστου θα δείξουν και την πορεία της επιχείρησης. Στις 17 Αυγούστου θα συγκληθεί η έκτακτη γενική συνέλευση για την αντικατάσταση του Σταύρου Ψυχάρη, του Γιώργου Μπόμπολα και του Φώτη Μπόμπολα από τα νέα μέλη του ΔΣ, αντικατοπτρίζοντας τις νέες ισορροπίες με την είσοδο του Βαγγέλη Μαρινάκη στον ΔΟΛ, καθώς ο Οργανισμός κατέχει το 22,11% του καναλιού, ο Όμιλος Βαρδινογιάννη το 35%-37%, ο Ιβάν Σαββίδης το 19,6% και ο Πήγασος το 13%.\nFiled Under: Τηλεόραση Tagged With: Mega, ΔΟΛ, Ιβάν Σαββίδης, όμιλος Βαρδινογιάννη, Πήγασος\nΣτον όμιλο Βαρδινογιάννη περνάει η “‘Άνωση”\nΣτον Χρήστο Χατζαρίδη με προσφορά ύψους 25.000 ευρώ κατακυρώθηκε η εταιρεία παραγωγής τηλεοπτικών προγραμμάτων “Άνωση”. Σύμφωνα με πληροφορίες ο κ.Χατζαρίδης, φέρεται να εκπροσωπεί εταιρεία συμφερόντων της οικογένειας Βαρδινογιάννη. Το MEGA οφείλει στην Ἁνωση το ποσό των 8 εκατ. ευρώ.\nFiled Under: Τηλεόραση Tagged With: "'Άνωση", Mega, όμιλος Βαρδινογιάννη\nΣκληρός πόλεμος για τις άδειες\nΣκληρός πόλεμος και μάχη μέχρις εσχάτων για τις τηλεοπτικές άδειες. Για πρώτη φορά ο Όμιλος Βαρδινογιάννη, όπως εκπροσωπείται από τη σημερινή του διοίκηση, στρέφεται ανοικτά και με τέτοιον τρόπο εναντίον υπουργών της κυβέρνησης. Από τη στιγμή που άνοιξε ο δρόμος με την απόφαση του ΕΣΡ για τις επτά άδειες ήχησαν τα τύμπανα του πολέμου. Η αγωγή των 32,4 εκατ. ευρώ έρχεται μετά την απειλή της Digea προς την ΕΡΤ πως θα διακόψει τη μετάδοση του σήματός της μετά τον Οκτώβριο και ενώ προετοιμάζεται και η πρώτη προσφυγή στο ΣτΕ. [Read more…]\nFiled Under: HOME-LEFT, Τηλεόραση Tagged With: Digea, ΕΙΤΗΣΕΕ, ΕΡΤ, ΕΣΡ, Νίκος Παππάς, όμιλος Βαρδινογιάννη\nΠεριμένοντας το ΔΟΛ, στο MEGA\nΠαραμένει η αγωνία των εργαζομένων στο MEGA για το μέλλον του καναλιού και την αποπληρωμή των οφειλών. Στο αίτημα για την καταβολή του επιδόματος εργασίας δεν φαίνεται να υπάρχει ανταπόκριση από τους μετόχους, εξαιτίας του θολού τοπίου που έχει διαμορφωθεί. Ο Β. Μαρινάκης δεν έχει αποκτήσει ακόμη τις μετοχές του ΔΟΛ, καθώς εκκρεμεί η δικαστική απόφαση, ενώ ο Ι. Σαββίδης, όπως εκτιμάται δεν παραμείνει στον τηλεοπτικό σταθμό. Επιπλέον, ο όμιλος Βαρδινογιάννη, δεν φαίνεται από μόνος του να θέλει να αναλάβει το βάρος της μισθοδοσίας. Αν οριστεί άμεσα ΔΣ στην Τηλέτυπος, εφόσον οι μετοχές του ΔΟΛ, περάσουν στην Τηλέτυπος, η εταιρεία, μπορεί να αποκτήσει ξανά μια διοικητική λειτουργία, απέναντι στις τράπεζες που κρατάνει καθηλωμένη την προσοδοφόρο επιχείρηση.\nΣτο τοπίο αυτό προστίθενται και οι δυνάμεις που έχουν απαιτήσει και προσπαθήσει να βάλουν λουκέτο στο MEGA με “φίλια πυρά!\nFiled Under: Τηλεόραση Tagged With: Mega, Βαγγέλης Μαρινάκης, ΔΟΛ, Ιβάν Σαββίδης, όμιλος Βαρδινογιάννη\n«Έπαθλο» το Mega, ζητούμενο ο έλεγχος του ΔΟΛ\nΆγρια σύγκρουση και στα δικαστήρια για Μαρινάκη – Σαββίδη\nΝέος γύρος στην αναμέτρηση του Βαγγέλη Μαρινάκη με τον Ιβάν Σαββίδη. Εκεί που όλα έδειχναν πως ο εφοπλιστής θα αποκτούσε χωρίς εμπόδια τον ΔΟΛ, ως πλειοδότης, η ένσταση που κατέθεσε η Dimera Media για το αν θα έπρεπε ή όχι να μπουν στη δημοπρασία και οι (πολύτιμες) μετοχές του Mega αλλάζει τα δεδομένα εν όψει της αυριανής δίκης. [Read more…]\nFiled Under: HOME, Internet, Εφημερίδες, Ραδιόφωνο, Τηλεόραση Tagged With: Dimera Media, Grant Thornton, Mega, Βαγγέλης Μαρινάκης, ΔΟΛ, Ιβάν Σαββίδης, όμιλος Βαρδινογιάννη


Οινοποιείο 'Οινογένεσις' (5)\nΟινοποιείο ‘Οινογένεσις’ Δέκα (2011) (750ml) Λευκός\nΠ.Γ.Ε. Δράμα. Στο Κτήμα Οινογένεσις, η προσοχή σε κάθε λεπτομέρεια θέτει τις βάσεις για την παραγωγή κάποιων από τα μεγαλύτερα ελληνικά κρασιά. Προσωπικό στοίχημα του Μπάκη Τσάλκου ήταν να παράξει ένα εκπληκτικό λευκό κρασί παλαίωσης, αντίστοιχο αυτών των μεγάλων Chateau. Και αυτό ακριβώς έκανε με το Δέκα Χ Λευκό του Κτήματος Οινογένεσις. Τρεις γαλλικές ποικιλίες, τρεις διαφορετικοί τύποι βαρελιού. Sauvignon Blanc (55%), Ugni Blanc (15%) και Semillion δείχνουν την αγάπη τους στο μοναδικό terroir της Δράμας και στα χέρια του μετρ του είδους δίνουν ένα κρασί με αξεπέραστο χαρακτήρα.\nChateau la Tour de l'Eveque Cotes de Provence Petale de Rose Ροζέ\nAOC Côtes de Provence. Τα σταφύλια είναι διαλεγμένα στο χέρι, τοποθετούνται στην πρέσσα χωρίς να πολτοποιηθούν. Πραγματοποιείται μια ελαφριά πίεση ώστε να επιτευχθεί η μέγιστη λεπτότητα και άρωμα. Μετά από μία μετάγγιση, η ζύμωση γίνεται σε χαμηλή θερμοκρασία. Η εμφιάλωση γίνεται λίγο μετά τον τρυγητό και μετά από αλλεπάλληλες μεταγγίσεις. Διατηρείται σε ανοξείδωτες δεξαμενές μέχρι την εμφιάλωση.\nΟινοποιείο ‘Οινογένεσις’ Δέκα (2010) (750ml) Λευκός\nΟινοποιείο ‘Οινογένεσις’ Δέκα (2009) (750ml) Λευκός\nΟινοποιείο ‘Οινογένεσις’ Δέκα (2008) (750ml) Λευκός\nΟινοποιείο ‘Οινογένεσις’ Δέκα (2011) Magnum (1,5Lt) Λευκός


Γενική Οδοντιατρική - City Dent\nΗ υγεία και η ομορφιά του χαμόγελου ξεκινά από την πρόληψη. Και η πρόληψη ξεκινά από τη σωστή ενημέρωση και τους τακτικούς ελέγχους στο ιατρείο. Θα δώσουμε όλες τις πληροφορίες για αποτελεσματική στοματική υγιεινή και θα αντιμετωπίσουμε τυχόν μικρά προβλήματα που ήδη υπάρχουν και μπορεί να δημιουργήσουν σοβαρότερες καταστάσεις στο μέλλον.\nΣτη Γενική Οδοντιατρική μπορεί να μην χρειάζεται καν τοπική αναισθησία σε προληπτικές θεραπείες όπως ο απλός καθαρισμός\nΜε πρόληψη και τακτικό καθαρισμό διατηρούμε την αισθητική των δοντιών σε υψηλό επίπεδο, περιορίζοντας τις δυσχρωμίες και τα προβλήματα των ούλων\nΚαινοτόμα εργαλεία, ή ακομη και απλά τεχνολογικά μέσα, οδηγούν την μέση- καθημερινή οδοντιατρική εργασίά σε άλλο επίπεδο\nΤα υγιή δόντια και ούλα είναι το βασικό συστατικό ενός όμορφου χαμόγελου!\nΕκτός από τη σχολαστική καθημερινή φροντίδα της στοματικής υγιεινής, ο επαγγελματικός καθαρισμός από τον οδοντίατρο σε τακτά χρονικά διαστήματα είναι το βήμα που δεν πρέπει να παραλείπουν μικροί και μεγάλοι. Γι’ αυτό και στη Citydent αναπτύσσουμε πρόγραμμα επανελέγχου σε τακτά χρονικά διαστήματα, με βάση τις ανάγκες κάθε ασθενούς ξεχωριστά.\nΟ καθαρισμός απομακρύνει τον πιο δυνατό αντίπαλο των δοντιών και των ούλων, τη μικροβιακή πλάκα. Πρόκειται για ένα λεπτό φιλμ που καλύπτει τα δόντια. Αν δεν απομακρυνθεί έγκαιρα, σκληραίνει και δημιουργεί την τρυγία, τη γνωστή “πέτρα”, τόσο πάνω στα δόντια, όσο και μέσα στα ούλα. Αυτό έχει σαν αποτέλεσμα την πρόκληση ουλίτιδας, δηλαδή φλεγμονής στα ούλα, τη διόγκωσή τους, καθώς και αιμορραγία. Χωρίς την κατάλληλη οδοντιατρική φροντίδα, η κατάσταση επιδεινώνεται, με αποτέλεσμα την καταστροφή των ιστών αλλά και του οστού που περιβάλλουν τα δόντια. Η περιοδοντίτιδα, όπως ονομάζεται η προχωρημένη νόσος των ούλων, μπορεί να οδηγήσει σε αυξημένη κινητικότητα και, τελικά, στην απώλεια δοντιών που κατά τα άλλα είναι υγιή, επηρεάζοντας την υγεία, τη λειτουργικότητα και την εμφάνιση του στόματος.\nΕπομένως, ο καθαρισμός των δοντιών είναι ένα πολύτιμο εργαλείο που προλαμβάνει πολύ σοβαρά μελλοντικά προβλήματα. Ακόμα όμως και αν έχει κάνει την εμφάνισή της η ουλίτιδα, ο οδοντίατρος μπορεί να παρέμβει και να απομακρύνει μικροβιακή πλάκα και πέτρα, επαναφέροντας την υγεία στα ούλα. Τα περιστατικά της περιοδοντίτιδας είναι τα πιο απαιτητικά, και χρειάζονται αντιμετώπιση της κατάστασης στο σύνολό τη. Σε αυτή την περίπτωση πραγματοποιείται ακτινολογική μελέτη, κλινική εξέταση, αφαίρεση των δοντιών που δεν μπορούν να διατηρηθούν, συντηρητική ή χειρουργική θεραπεία θυλάκων και τακτικό έλεγχο του στόματος. Άλλωστε, η συντήρηση της υγείας των δοντιών και των ούλων είναι το πιο σημαντικό κομμάτι της στοματικής υγιεινής, ακόμα και αν δεν έχει εμφανιστεί κάποιο πρόβλημα.\nΜε σύστημα υπερήχων τελευταίας γενιάς που απομακρύνει πλάκα και πέτρα σε λιγότερο χρόνο, σε σύγκριση με τα παραδοσιακά εργαλεία χειρός, και με μεγαλύτερη άνεση για τον ασθενή.\nΟλοκληρώνεται με τη στίλβωση, δηλαδή το γυάλισμα του δοντιού, προκειμένου να αφαιρεθούν χρωστικές από τροφές, κάπνισμα κλπ, που αλλοιώνουν το φυσικό χρώμα.\nΜια από τις πιο συνηθισμένες οδοντιατρικές πράξεις είναι οι εμφράξεις, τα γνωστά σε όλους μας σφραγίσματα! Όταν ένα δόντι προσβληθεί από τερηδόνα, ο οδοντίατρος αφαιρεί το κατεστραμμένο τμήμα της οδοντικής ουσίας και στη συνέχεια αποκαθιστά τη βλάβη με το κατάλληλο εμφρακτικό υλικό. Αν δεν γίνει έγκαιρα σφράγισμα, η βλάβη προχωρά πιο βαθιά στο δόντι και τη ρίζα, προκαλώντας μόλυνση και οδοντικά αποστήματα που απαιτούν εξειδικευμένη αντιμετώπιση με ενδοδοντική θεραπεία ή ακόμα και απώλεια του δοντιού.\nΠαλαιότερα, αυτή η διαδικασία γινόταν με τη χρήση αμαλγάματος, το οποίο ναι μεν είναι ιδιαίτερα ανθεκτικό υλικό και αποκαθιστούσε με επιτυχία τη λειτουργικότητα του δοντιού, αλλά το σκούρο χρώμα του δεν το καθιστά την πιο καλαίσθητη επιλογή. Επιπλέον, το αμάλγαμα έχει κατηγορηθεί για επιβάρυνση της υγείας, λόγω της περιεκτικότητάς του σε υδράργυρο. Πλέον, για τις εμφράξεις χρησιμοποιείται σύνθετη λευκή ρητίνη, η οποία αποκαθιστά τη λειτουργικότητα του δοντιού, ενώ το χρώμα της που μοιάζει με αυτό του φυσικού δοντιού, χαρίζει άψογο αισθητικό αποτέλεσμα.Ακόμα και αν έχετε παλιά, σκούρα σφραγίσματα δεν χρειάζεται να συμβιβάζεστε! Μπορεί να γίνει αντικατάστασή τους με λευκές εμφράξεις, που δεν θα ξεχωρίζουν από τα υπόλοιπα δόντια σας.


Η παραλία Κατακόλου… θα γίνει Κουρούτα - Ηλεία Live! Όλες οι ειδήσεις και τα νέα της Ηλείας και της Ελλάδας\nLIVE 03/07/2022 | 08:23\nΗ παραλία Κατακόλου… θα γίνει Κουρούτα\nΈνα συνδυασμό αντιδιαβρωτικής προστασίας και ανάπλασης, προσανατολίζεται ο δήμος Πύργου να εφαρμόσει στο τμήμα της παραλίας Κατακόλου που καλύπτεται από τη χερσαία ζώνη λιμένα, όπως αυτή έχει καθοριστεί έως τον οικισμό “Συκιά”. Οι σκέψεις που είχαν συζητηθεί στο παρελθόν από τοπικούς φορείς, αλλά δεν είχαν προχωρήσει ούτε σε μελέτη.\nΗ πρόταση που έχει καταθέσει ο δήμος Πύργου αφορά στο πρόγραμμα Life και αφορά σε μέτρα αντιδιαβρωτικής προστασίας. Υπάρχει όμως και η δυνατότητα ανάπλασης μιας ζώνης δέκα μέτρων, που μπορεί να διαμορφωθεί ένας πεζόδρομος και σε συνδυασμό με την επιχειρηματική δραστηριότητα, η περιοχή να αλλάξει άρδην και να αποτελέσει μακροπρόθεσμα πόλο έλξης για το κοινό. Πρακτικά αυτό σημαίνει ότι με τους κατάλληλους συνδυασμούς η περιοχή από τη μαρίνα Κατακόλου έως την “¨Συκιά” μπορεί να προστατευτεί από τη μανία της φύσης και τη διάβρωση των ακτών, αλλά και να αναδειχθεί πρωτίστως τουριστικά η ζώνη αυτή, δίνοντας ξανά ζωή στο Κατάκολο.\n“Από την πρώτη στιγμή προωθούμε την υλοποίηση ενός προγραμματικού έργου στο Κατάκολο και στην παραλιακή ζώνη από την Μαρίνα μέχρι το κατάστημα Ντόζη. Ήδη έχουμε υποβάλει πρόταση στο πρόγραμμα Life 1,5 εκατ. ευρώ μέσω κοινοπραξίας της εταιρείας τεχνικών με το πανεπιστήμιο της Πάτρας που αφορά μέτρα αντιδιαβρωτικής προστασίας. Στα πλαίσια αυτών των μέτρων βεβαίως θα έχουμε και στοιχεία ανάπλασης μίας ζώνης τουλάχιστον 10 μέτρων από την Μαρίνα μέχρι του Ντόζη” ανέφερε χαρακτηριστικά ο δήμαρχος Πύργου Τάκης Αντωνακόπουλος μιλώντας στο ilialive.gr.\n“Παράλληλα οι τεχνικοί και οι ειδικοί συνεργάτες, που έχουμε εδώ στο Δήμο, μελετούν ένα τέτοιο έργο και πολύ σύντομα θα έχουμε ολοκληρωμένη και την μελέτη αλλά θα έχουμε και καλά νέα για την χρηματοδότηση. Θεωρώ αυτή την παρέμβαση φιλική προς το περιβάλλον με υλικά τα οποία και περιβαλλοντικά θα είναι κατάλληλα για την περιοχή και παράλληλα εκτός από το αισθητικό μέρος θα εξασφαλίσουμε και ένα διαφορετικό χαρακτήρα. Θα είναι ένα έργο αλλαγής φυσιογνωμίας της περιοχής για να γίνεται ο περίπατος, βεβαίως θα υπάρχει μεγάλη ζώνη παραλίας άμμου, διότι εκεί είναι δεκάδες μέτρα η ζώνη αιγιαλού και της παραλίας. Θα φτιάξουμε όμως μία μορφή της πλαζ εκεί όπως απαιτεί η σύγχρονη εποχή, όπως είναι άλλες παραλίες εδώ κοντά μας η Κουρούτα ή ο Καιάφας και αλλού” επισήμανε ο κ. Αντωνακόπουλος.\nΟ δήμαρχος Πύργου τόνισε ότι η υλοποίηση αυτού του έργου, “…θα δώσει την δυνατότητα και στους πεζούς για περίπατο σε μία πιο καλά οργανωμένη παραλία με παροχές υπηρεσιών, με σκίαστρα, με καφέ, με εστίαση, χωρίς να περιορίσει βεβαίως την ζώνη των λουομένων όπως υπάρχει κι αλλού. Η καθαριότητα είναι ένα πολύ σημαντικό στοιχείο, καθώς επίσης και η προάσπιση της ακεραιότητας των παρακείμενων σπιτιών που έχουν παραχωρηθεί και από το Λιμενικό Ταμείο αλλά και άλλοι οι οποίοι έχουν νόμιμα τα σπίτια τους στην έκταση αυτή της παραλίας προς την στεριά. Είναι ένα έργο το οποίο νομίζω ότι απαιτεί η ίδια η περιοχή διότι και οι πολίτες το ζητούν, συνέχεια μας συγκρίνουν με άλλες παραλίες καθώς εκεί υπάρχει μία εικόνα εγκατάλειψης και άσχημα πρωτόγονα, που στηρίζεται στα στοιχεία της αδιαφορίας, της αμέλειας και της καταστροφής. Αυτή είναι η εικόνα εκεί και νομίζω ότι δεν πρέπει να συνεχιστεί” σχολίασε ο Τάκης Αντωνακόπουλος.\nTags Δήμος Πύργου, Παραλία, Κατάκολο


Ωστόσο όμως φαίνεται ότι τα προβλήματα παραμένουν, αν και οι δυο κυρίες, κατά την επικοινωνία τους με την ΑΙΧΜΗ, δεν έκαναν καμία αναφορά σε αυτά.\nΘέλησαν μόνο να αποκαταστήσουν την «αλήθεια», σχετικά με το θέμα που τις αφορούσε και αυτό που είχε να κάνει με τον Αναπληρωτή Υπουργό που οι πληροφορίες ήθελαν να κατηγορείται από τους δυο παρετηθέντες γιατρούς.\nΔιαβάστε και το επίμαχο δημοσίευμα της ΑΙΧΜΗΣ (Κυριακή 12 Μαΐου 2013) για το οποίο η γιατρός του ΚΥ Κατούνας απάντησε με την ως άνω διάψευση:\nΜε το ζόρι λειτουργεί το κέντρο Υγείας Κατούνας. Η έλλειψη προσωπικού, ανάγκασε σε παραίτηση δυο γιατρούς. Κινδυνεύουν ζωές έξω από την κλειστή πόρτα του..\nΣτο κόκκινο έχει φθάσει το Κ.Υ. Κατούνας που βρίσκεται χωρίς το απαιτούμενο προσωπικό, εδώ και πολύ καιρό, πράγμα που ανάγκασε δυο γιατρούς να παραιτηθούν.\nΟι δυο Επιμελητές βλέποντας την απαράδεκτη κατάσταση, η οποία δεν ήταν τραγική μόνο για τους ίδιους, αλλά κυρίως για τους ασθενείς, αποφάσισαν να υποβάλλουν τις παραιτήσεις τους και να δουν το μέλλον τους μακριά από το Εθνικό Σύστημα Υγείας.\nΣύμφωνα με πληροφορίες ο ένας αποφάσισε να ιδιωτεύσει και η δεύτερη να φύγει στο εξωτερικό. Την περασμένη εβδομάδα είδε το φως της δημοσιότητας ένα e-mail, που περιέγραφε περιληπτικά την κατάσταση και τους λόγους παραίτησης των δυο επιστημόνων, ρίχνοντας την ευθύνη στον Αναπληρωτή Υπουργό Υγείας Μ. Σαλμά, αλλά και στον προηγούμενο διοικητή του νοσοκομείου Αγρινίου Γ. Κραμποκούκη.\nΗ κατάσταση στο Κ.Υ. Κατούνας, σύμφωνα με πληροφορίες που προέρχονται από την περιοχή και πιο συγκεκριμένα από ανθρώπους που βιώνουν την καθημερινότητα στην υγεία, είναι απελπιστική, αφού πρόκειται για μια πρωτοβάθμια μονάδα υγείας, η οποία δεν έχει τη δυνατότητα καθημερινής εφημερίας από δυο γιατρούς όπως προβλέπεται, δεν διαθέτει νοσηλευτικό προσωπικό, αλλά ούτε ασθενοφόρο και οδηγό.\nΠιο συγκεκριμένα η εφημερία καλύπτεται από ένα μόνο γιατρό, ο οποίος δεν έχει στη διάθεσή του νοσηλευτή, αφού αυτή τη στιγμή από τις δυο νοσηλεύτριες που υπηρετούν στο εν λόγω Κ.Υ., η μια βρίσκεται σε τρίμηνη γονική άδεια.\nΝα σημειωθεί ότι οι οργανικές θέσεις νοσηλευτών είναι πέντε, όμως οι τρεις έχουν μετακινηθεί στο νοσοκομείο Αγρινίου. Έτσι, μετά βίας καλύπτονται κάποια οκτάωρα την εβδομάδα. Τις υπόλοιπες ημέρες μένει μόνος του ο γιατρός και προσπαθεί να αντιμετωπίσει τα περιστατικά κάτω από τραγικά αντίξοες συνθήκες.\nΓια παράδειγμα αν συμβεί ένα τροχαίο ατύχημα, η μόνη δυνατότητα να μεταφερθεί ο τραυματίας στο Κ.Υ., είναι με κάποιο αγροτικό αυτοκίνητο...........